EHBilduk, EAJk eta PSE-EEk elkarri galdera bana egin diote - Soraluze - Plaentxia.eus\nEHBilduk, EAJk eta PSE-EEk elkarri galdera bana egin diote\nUbane Madera 2019-05-12 09:06\nUdal ordezkaritza duten hiru alkategaiak.\nSoraluzen udal ordezkaritza duten hiru alderdiei eskatu diegu elkarri galdera bana egiteko. Barruan daude galdera-erantzunak jasota.\nEHBilduk EAJri eta PSE-EEri emandako erantzunak\nEAJ: Kale argiteria zaharberritzea zuen legealdiko proiektu nagusietakoa izanik, eta ikusita lau urteotan emandako arazoak, zer proposatzen duzue hurrengo legealdirako?\nLau urteotan Hirigintza batzordeetan proposatu duguna da, argi berriekin urtero aurrezten diren 50.000 euroak erabiltzea zaharkituta dagoen kableatua berrizteko. Izan ere, argiak itzaltzen dira kableatua egoera txarrean dagoelako eta ez farola berriak ipini direlako. Armairu elektriko zaharrak egoera oso kaskarrean zeuden, 'arriskutsu', elektrizisten esanetan, eta horregatik berriztu ziren. Orain, sistema berrituaren segurtasunak salto egiten du zaharkituko kableatuaren inzidentziak detektatzen dituenean. Ez duguna ulertzen da zergatik ez duzuen gaia mugitu.\nPSE-EE: Zela ikusten duzue PSEk herriari egin dion udal ekarpena?\nPNVrekin egindako paktuak baldintzatu du. Ongizate, berdintasun eta gazteria batzordeetan PSE-EE eta EHBildu egon izan gara (EAJk ez du parte hartu) eta heldu gara oinarrizko akordikoetara. Baina udal gobernuaren erabaki asko PNVren menpe egon dira. Zintzoki uste dugu, PSE-EEk ekarpen hobea egingo lukeela EHBildurekin elkarlanean eta ez EAJrekin EHBildu baztertzen duen paktuan.\nEAJk EHBilduri eta PSE-EEri emandako erantzunak\nEHBildu: Zergatik uste duzue desagertu dela Alkarrekin Soraluze Eginez dinamika agintaldi honetan?\nPasa den legealdian Alkarrekin prozesuak hausnarketa-fasea bukatu zuen; legealdi honetan, aldiz, proiektuak lehenesteari eta exekutatzeari ekin diogu, eta horietako bakoitza herritarren partaidetzarekin egin da. Gainera, eta kontuan hartuta parte-hartzeko foroek badituztela euren ahulguneak ere, pauso bat haratago eman da, eta lehenengo herri-galdeketa egin dugu, eta bertan 600 herritarrek baino gehiagok parte hartu dute. Hurrengo legealdiari begira, espero dugu hasitako bideari jarraitzea.\nPSE-EE: Zela baloratzen du EAJk PSE-EErekin Udal Gobernua osatzeko paktua; zer ekarpen egin diogula uste du?\nBalorazio oso positiboa egiten dugu. Nahiz eta ideologia desberdinetako alderdiak izan, desadostasunak alde batera utzi ditugu, herri-kudeaketan elkarrekin aritzeko eta herritarren arazoei bide emateko. Horrek, azken lau urteotan, egonkortasun politikoa eta ekonomikoa eman dio Udalari. Horri esker, urte askoan geldirik egon diren eta herriarentzat ezinbestekoak ziren proiektuak gauzatu dira eta emaitzak agerikoak dira.\nPSE-EEk EAJri eta EHBilduri emandako erantzunak\nEAJ: PSE-EEko ordezkariek kudeatutako alorretan, hurrengo agintaldirako zer proposatuko zenukete?\nGizarte ongizatean kale-hezitzaileen programa abiaraztea, interbentzio familiarrari dagokion programa indartzea, nagusiendako I. Udal-plana egitea eta Esperientzia Gela indartzea proposatzen dugu. Baita II. Berdintasun-plana eta Sexu Aniztasunerako I. Udal-plana egitea ere. Horrekin batera, estalitako parke inklusiboa sortzea nahi dugu eta segitzea bultzatzen ludotekako zein gaztelekuko eskaintza. Baita herriko zoladura apurka berritzea ere eta bermatzea irisgarritasuna goiko auzo eta Maisuen Etxe inguruko etxeetara.\nEHBildu: Zenbateko garrantzia du PSE-EErentzat zinegotzi guztiak elebidunak, edo gutxienez Belarriprest izateak?\nPentsatzen dugu euskarak gizarte kohesiorako tresna izan behar duela, ez banaketarakoa. Beti defendatu dugu euskararen ezagutza eta erabilera. Baina beti egon gara diskriminazioaren kontra, berdin dio zein arrazoik eragindakoa; horregatik, sekula ez dugu onartuko euskara ez dakien norbait kargu publiko batean auzokideak ordezkatzeko aukerarik gabe lagatzea. Edozelan ere, sozialistondako aurrera egitea, bada euskaran aurrera egitea ere.


Lasalleren gutunak areagotu egin zuen egun batzuk lehenago nire baitan piztu zen prostituzioarekiko kezka moduko hura. Baina alferrik ari nintzen; gogoeta guztiek, azkenik, ez zidaten balio izan jakiteko zergatik esaten zidan Cristinak esaten zidana, zergatik esaten Imanolek esaten zidana. Emakume guztiak putak bailiran tratatzen omen nituen, eta putak damak bailiran, nonbait. Horrek eduki dezakeen esanahi begi-bistakoaz aparte —neroni begi-bistakoen iruditzen zaidana, eta, horregatik beragatik, esango ez dudana—, aferak garbi uzten zuen, bederen, badirela emakumeak, putak eta damak. Puta guztiak emakumeak dira? Baietz dirudi, edo zalantzarik bada onena omen da, Imanolen arabera, «bigarren mailako ezaugarri sexualei erreparatzea» —hankarteari esaten zuen berak, kabroi halakoak—. Emakume guztiak damak dira? Dama, edo señora guztiak putak dira? Nahiko nahasita nenbilen. Bestalde, bazuen berea, izan ere, Imanolek gai horretaz ezer esateak. Imanolen esaerarik xelebreenetako bat etorri zitzaidan burura: «Emakume guztiak putak dira, besterik demostratzen ez den bitartean, eta arau honek salbuespen bakarra du: norberaren emaztea. Hori puta da besterik demostratzen bada ere». Horrelakoxeak ziren Imanolen ateraldiak. Matxismoa? Misoginia? Matxismo eta misoginia, biak batera? Saramagoren liburu bateko pertsonaia batek esaten duena etorri zitzaidan gogora: emakumeak elkarren baitan birsortzen dira, zintzoak puten baitan birsortzen dira, putak zintzoen baitan, esan zuen betaurrekodun beltzetako neskak. Horixe da Saramagoren liburuan agertzen dena. Eta ez dut ezabatu betaurrekodun beltzetako neskak esana izatea, horixe baita deigarriena, neska baten ezpainetatik datorrela esaldia. Horixe bera ote zen nik pentsatzen nuena hausnarketan ibili nintzen, ezer garbirik atera gabe. Cristinak ere bazuen, bere aldetik, beste teoria xelebre bat gizonei buruz, oso labur eman daitekeena: «Gizonezko guztiak homosexualak dira». Horretan ez zegoen salbuespenik. Inoiz Cristinak bere teoria eztabaidatu nahi izan zuen Imanolekin, ni lekuko nintzela. Imanolen defentsa oso klasikoa zen: bai, esaiozu hori hogei urteko neska bati, eta horrek esango dizu gizonezko guztiak mandeuliak direla. Emakumea, zenbat eta kakatuagoa, orduan eta gizona homosexualagoa. Imanolek, hortik abiaturik, «kakatua fasea» deitzen zuena definitzen zuen maltzurkerian aurrezkirik egin gabe. Imanol ahozabala eta kabroia zen, zakarra.\nNi nahasirik nenbilen. Nik uste dut «dama, señora» kategoria horri erreparatu izana zela eskema guztiak apurtzen zizkidana. Dama bat zer den ikasten ez dudan bitartean, pentsatu nuen, onena izango da Argensolaren esaldiari eustea, ez da zerua, ezta urdina ere. Aitortuko dut gelditu egin zaidala, edonon eta edonoiz esaten dudala, beste askok ebitaezina eta hondogabearen aurrean «aupa Athletic» esaten duten bezala edo.\nHipokrisia handia da kontu honetan guztian. Larru-eskaeraren lehen maila, gizonaren aldetik, oso fisiologikoa da, hagitz nabarmen uzten du gizonak animaliatik duena. Zer da gizona, bada, salbuespen heroikoren bat gorabehera, edozein ustekabeko oztopo txiki sortu eta bere jario naturaletan —dela odola, gernua, gorotza edo hazia— ito egiten den animalia baino? Larru-eskaeraren bigarren mailan ere asebetetasun falta agerikoa da, baina asegaitza bestelakoa da, eta komunikazio-ezarekin lotuago dago, edo besterik gabe, bizioaren lehen zantzuekin. Hirugarren maila bat badago, aurrekoen mugatik ustelkeria eta barneko gaiztakeriarik iluneneraino hedatzen dena. Hipokrisia nagusi. Ez al ditugu guk, gizonok, puta bihurtzen? Zer dela-eta ausartzen gara iraintzen eta erdeinuaren kapapean estaltzen?\nGure ezin-asea da gakoa. Gizona izaki bitxia da. Badira, bai, konforme daudenak dutenarekin, baina ez da pentsatu behar mundua hain zabala izaki, eta giza-jendea hain bariatua, nork bere bizikide egokia aurkitzea erraza denik, eta bide horretan estropezu egitea maiz gertatzen dena da; are eta gehiago bat konformagaitza denean eta bere borondatez konformagaiztasun horrek atxikirik eraman ohi duen etsipen puntua jasateko prest ez dagoenean. Gizona izaki bitxia da. Gizabanako bakoitzak, bere bizitzan zehar, etapa diferenteak badituela ahaztu gabe, esango nuke badirela, bai, monogamoak, gutxi batzuk, agian. Baina badira poligamoak, eta homosexualak, eta zoofiloak, eta paidofiloak, eta masokistak, eta sadikoak, eta... eta biderik makurrena eta doilorrena aukeratu du larru kontua antolatzeko, honako hau, hain zuzen ere, bere potentzial eta energia eta barietate izugarria bikote iraunkor eta birsortzailearen zulo estutik sartzea, sexua horretara laburtzea, horretara errenditzea, gainerako jardunak kriminalizatuz, erreprimituz eta eritasunak bailiran tratatuz. Eta eredu horrek sorrarazten duen presioa izugarria denean, ezin jasanezko modukoa denean, presioa askatzeko esklabutza aukeratu du, emakumea esklabu bihurtuz; eta, esklabuetan esklabuena, puta bihurtuz. Gizonak, gizon historikoak, familiaren uztaia onartzen duen gizon poligamo eta heterosexual klasikoak, ez du onetsi ahal emakume librea, bere erabakiak, sexualak barne, noski, libreki hartzen dituen emakumea. Talibanek burua mozten diete; askok eta askok jo egiten ditu, gehiago edo gutxiago. Hauek muturreko kasuak dira; baina emakumeak kontrolatzeko nahiak beti dirau, mutur horietatik hasi eta forma leunenera iritsi arte. Gizona beldurrez josia, itota, hilik gelditzen delako bere erabakiak libreki hartzen dituen emakume baten aurrean. Pentsatzen hasita, ez da hain zaila ulertzea gure gizonttoak, halako zer edo zer pentsatzen duela: baina, nik libreki aukera dezan uzten badut, eta bera ni baino gehiago bada sexu kontuan, eta ni baino erakargarriagoa bada, hau da, hala nahi izanez gero ehundaka gizon berera eramateko gauza, orduan non gelditzen naiz ni, zer izango da nitaz, gixajo honetaz, orduan akabo fandango, nireak egin du. Eta hori horrela, gizonak emakumea oinperatzea beste helbururik ez dauka, emakumea meneko bilakatzea. Ez duelako bera bezalako pertsona libre batekiko harremanari buruz pentsatu ere nahi. Bekatua egiten du gizonak hala egitean, eta, askotan entzuten den bezala, bekatuan bertan darama penitentzia, ezen, emakumeari berdintasuna eta askatasuna ukatuz, bere buruari ere asebidea eta askatasuna ukatzen baitizkio, eta horrelaxe ixten da zirkulua, keriazkoa, biziosoa, inon halakorik bada. Bitartean, munduan diren proxeneta guztiek kalkuladora ateratzen dute, ekitaldi ekonomikoak eman eta emango duena bistatik ez galtzeko.\nHitz batez, gizona kabroia da, kabroi hutsa. Eta inork ez dezala pentsa ni hobea naizenik, ni ere kabroia naiz, gehienez ere gehienak baino kabroi kontzienteagoa, eta nork daki kabroi kontzientea ez ote den kabroirik kabroiena, kontzientea baita beti, gai guztietan, «-ena»; zuhurrena, maltzurrena, handiena, itzelena.\nAlabaina, disgresio hauek direla eta ez direla, desbideratzen ari naiz, Lasalleren gutunak oraindik bazuelako pasarte irakurgarririk:\n«Ohikoa da oraingo kritikariek, Toulouse-Lautrecek margotu zituen putetxeez mintzatzean, "luxuzkoak" edo zirela esatea. Zehatz izaten saiatuz gero, ez dirudi hala denik. Hau da, Rue d'Amboise edo Rue des Moulins eta horietakoek bezalakoek ez zuten orduko goi mailako prostituzioa osatzen, erdi mailakoa baizik .\n»Hierarkiaren gorengo mailan, Parisen, hiriko erdigune komertzialetik gertukoak —L'Opéra, La Madeleine— zeuden. Luxua nonahi. Diskrezioa bereziki zaintzen zen, bezeroen arteko topaketarik ez zedila gerta zen ardura nagusienetakoa. Zaldi-kotxez ere sar daiteke barruko patio batera, kanpotik ere inork ezin zezan ikus nor sartzen zen. Jeneroa eta espezialitateari zegokionez, denetarik».\nEta artean bideoa asmatu gabe. Politikari, epaile eta kazetari ezagunenen espezialitateak zeintzuk diren ezagutzeko aukera izango bide dugun honetan, inor ez dadila harri. Kontuak soka luzea du. Jardun nahiko klasikoak dituen batek ez daki zer pentsatu. Ez dugu nerabezaroa gainditu? Ez dugu imajinaziorik? Amorante inozo, are txarrak al gara?\n«Gorengo maila horretatik behera, gelen apaingarrien, nesken, edarien, diskrezio-eskaeren, garbitasunaren eta abarren maila poliki-poliki jaisten doa; putetxea zer auzotan dagoen, zer erosmeneko bezeriari eskaintzen zaion. Azken mailadia Rue Monjol omen da: "Infernurik bada eta Bellevillen dago, Monjol eta Asselin karriketan, non, miasmaren erdian, pipiak jandako eskaileretan gorako gelaxka heze eta errezelik gabekoetan, emakumeak eskaintzen baitira salneurri barregarrietan" . "Va à la Monjol!" inori esatea iraina omen zen; Carreauxi galdetu nion behin esaera ezagutzen ote zuen, eta ez zuen ezagutzen. Bera den kultuarekin, esaeraren berri ez badu, inork ez duela egun erabiltzen seinale garbia da. Ez da harritzekoa: Monjol karrika zegoen auzoa 1929an desegin omen zuten. Alabaina, gaiaren ikertzaileek —Guyot, Adler, Corbin— diote, orokorrean, luxuaren kontua alde batera utzirik, egiazko diferentzia herrian eta hirian egiten den prostituzio klaseen artean zatekeela. Familiarragoa, afektiboagoa, ezagunen artekoagoa herrian, biluziagoa, altzairuzkoagoa, despertsonalizatuagoa hirian.\n»Aukera zabala izanik ere, maison close horietako batek arau zorrotzak ditu: lehenik, agintariek ezartzen dituztenak etxea toleratu ahal izateko, ondoren etxejabeak neskei ezartzen dizkiena.\n»Lehenengo sailekoak ugari dira, eta bat baizik ez dizut aipatuko: gizonezkoek debekatuta daukate bertan bizitzea. Komeni da hau aipatzea Lautrecen biografian hainbestetan aipatu delako horietako batean bizi izatera iritsi zela; hala bazen, lege hori hautsirik bizi izan zen. Hainbat lekukotasunek poliziburuak, zenbaitzuetan, putetxean gela propioa bazeukala adierazten badu ere, aitortu behar da lege urratze hori ez zela oso ohikoa izango; esan nahi da edozeinek ezin zezakeela eskuratu halako "estatusa". Poliziburuak, epaileren batek edo bestek, alkateak...».\nApaizak, akaso, gaineratu nuen nire aldetik. Askotan pentsatzen dut nire bizitzan egin dudan gauzarik txarrena kartzelara lehen aldiz eraman ninduen erakundean sartzea izan zela; baina ez aise pentsatzekoak liratekeen kontuengatik, ez. Gutuneko azken lerro hauetan Margot Lasallek aipatu sail horretakoen artean sartzea galarazi zidalako baizik. Hein handi batean. Eta pintterdiko lapur bat, aitor dezagun, askoz gauza txikiago eta xumeagoa da gizartean polizia, politikari edo epaile bat baino. Are apaiza baino.\n«Baina neroni etxeak berak neskei ezartzen zizkienak interesgarriagoak zaizkit —segitzen zuen Lasallek, putetxeetako arauak gai hartuta—. Printzipalena da neskek, behin putetxean sartuz gero, bertan bizi behar dutela, preso ia, bere norbanakotasuna galduz; putetxe itxi horietako neskek dena (salbu eta bezeroarekiko harremana) elkarrekin egiten dute. Elkarrekin gosaldu, bazkaldu, elkarrekin lo egin... Deskribapenak izugarriak dira; armada eta komentuaren arteko erdibidean-edo legoke haien bizimodua. Bereziki hunkigarria da nesken lo-gelen deskribapena. Bai, bezeroek gela batzuk erabiltzen dituzte, baina gero, egunero lo egiteko, eguneroko bizimodurako-eta, bestelako gelak daude. Han etzaten dira denak elkarrekin, putetxea luxuzkoa izanik ere baldintza eskasetan, are eta osasunari dagokionez ere: "Mansarda eiteko gela handian, teilatupean, hogeita hamasei neskak egiten du lo, bina ohantze bakoitzean (...). Ur zikinez beteriko burdina txuriko azpilek adierazten dute nola egiten den nesken garbiketa".\n»Gela honi le poulailler deitzen diote, hau da, oilategia. Neguan hotz eta udan bero. Honetaz aparte, neska bakoitzak badu astean behin etxetik ateratzeko eskubidea, eta ordutegi zehatza: noiz altxatu, noiz otordua egin, noiz ile-apaintzailearen bisita jaso, noiz saloian lanean hasi... Bezero bakoitzarengatik ehuneko bat, edo kobratzen dena, osorik, poltsikoratzen dute. Baina alferrik da: etxejabeak, ostatu, arropa, janaria, edaria eta abar ematen dielako kobratu egiten die, guztiz gehiegizkoak diren prezioak kobratu ere. Azkenik, dena gelditzen da putetxean. "Iristen den egunean beste etxe batean pilatu dituen zorrak baizik ez dauzka, ugazaba berriak ordaindu dizkionak. Joaten den egunean ez dauka ezer". Hori bizimodua».\nKartzela usaina etorri zitzaidan. Nik behintzat Imanolekin baizik ez nituen konpartitzen nire behar behinenak.\n«Baldintza horietan bizi zirelarik, ez zait iruditzen Toulouse-Lautrecek margotu zituen emakumeen arteko ferekak eta xirriak lesbianismotzat har daitezkeenik, besterik gabe. Eta horretan guztiz zentzuzkoa iruditzen zait Laure Adlerrek esaten duena: "Batzuek berehala sartu nahi dute klabe moral bat, esanez, 'hauek lesbianak dira', baina hau ez dago hain garbi" . Kasu, ez dut esan nahi lesbiana izan ezin zitezkeenik, are eta gutxiago guztiz modu askean har daitekeen aukera ez denik; esan nahi dut, bakar bakarrik, afektibitateak —eta sexua, zergatik ez— beti aurkituko dituela bere beharrak asetzeko zirrikituak, bere irtenbideak, eta izanez ere, preso baten modura bizi denak dauzkan abaguneak baliatu beharko dituela. Batzuk lesbianak izango ziren, beste batzuk agian ez; bizimodu horrek ondorio erabakigarriak eduki behar zituen joera sexual epelekoetan. Lautrecek egin emakumeen arteko harremana islatzen duten pinturek nahiko sail berezia osatu zuten. Eskandalagarria, nola ez, edonori ez erakusteko modukoa».\nHitz hauek ekarri zidaten gogora ezen, ni barruan nengoen garaian, bazebilela esaera famatua, nonahi entzuten zena, airean bazebilena, gose handiari zulo txarrik ez, horra. Lasalle delako horrek asko zekien.\nBereziki zaila zaigu gizonezkooi emakumeen artekoa ulertu ahal izatea, toleratu ahal izatea, geureganatu ahal izatea. Gizonezkoen artekoa baina mila bider areago; azken finean, homosexuala den mutilaren aurrean batek «kontrario bat gutxiago» pentsa dezake, eta euren desio-objektua izan gintezkeela pentsatzeak ematen duen beldur apurra bizitzak dituen katramila bat gehiago bezala onar daiteke, aurre egin behar zaion beste gorabehera bat, eta ez kezkagarrienetakoa, are eta gutxiago fineziaren kontuak ez bazaitu bereziki kezkatzen. Baina elkarri maitasuna adierazten dioten bi emakumeren aurrean arra deseroso dago. Eta euren piurak, euren jokabideak, euren itxurak erridikulizatu egiten ditugu. Kritikatu egiten ditugu, gehienetan gaiztoz, askotan on-itxuran baino gaiztoz, eta gutxi batzuetan baizik ez begi zoliz eta izpiritu zohardiaz. Haiek gu ukatu egiten gaituztelako. Inori ez zaio gustatzen ukatua izatea.\nEta hala ere gauza ez zegoen hain gaizki gure hazia espeziea ugaltzeko beharrezkoa zenean. Baina iritsi zen Dolly izeneko ardi bat eta erakutsi zigun gure hazia ez dela beharrezkoa. Bai, zientziak erakutsi du arrok, zentzu biologikoan, akabatuta gaudela. Erlategiko erlamandoak gara, munduak ederki asko egin dezake aurrera gu gabe. Ez dugu ezertarako balio, superfluoak gara, baztergarriak, alboragarriak. Nazkanteak, beharbada.\nIkuspegi horretatik, bizkar gainetik begiratzen digun lesbianak ez gaitu bakarrik ukatzen. Adierazten ari zaigu gure sentidurik eza, mundu honetan ez daukagula zer eginik. Espezieko arrarentzat, elementu ukatzaile bazterrekoa baizik ez zena arrisku bihurtzen ari da.\nAdi ibili, arra izanik ere ar nazkagarri bihurtu nahi ez baduzu, esan nion neure buruari.\nBaina gutunaren bukaerak haizatu zituen nire gogoetak. «Eskatu duzun bibliografia eskuratzeko, zioen Margot Lasallek, toki bakarra da munduan: Parisko Richelieu karrikako Frantziako Liburutegi Nazionala. Hortaz, etorri, nahi baduzu. Nire gonbidatua izango zara. Albin sartzeko planaz mintzatuko gara». Hau irakurririk, minutu luzeak eman nituen Margot Lasalleren aurpegiaren elementuek osatzen zuten espresioa nire baitan berregiteko ahaleginetan. Ez nuen lortu.\nTelefonoak hots egin zuen. Zederrun zen. Bazirudien azken aldiz egon gineneko erdi-haserre hura pasatu zitzaiola. Gaur mezua iritsi duk Interneteko orrira, jakinarazi zidan, agian interesatuko zaik. Hona mezua: «Internauta Lautrec-zale hori, iker ezazu Albiko 1982 urteko lapurreta». Izenpea, Beliakov. Ez nekien Albiko Museoan lapurretarik izan zenik, esan nion Zederruni. Makina bat gauza bada hik eta biok susmatu ere egiten ez dugunik, erantzun zidan besteak, halako ezin disimulaturiko harrotasunaz. Ikusten zertarako balio duen Internetek? Zalantzarik gabe fede berrira erakarriko ninduela pentsatzen ari zen. Beliakov? Izena ezagun egiten zait. Babo arraioa! Ez al haiz akordatzen? Interneten hainbeste informazio utzi zizun gizona, horixe da Beliakov! Ez, Zederrunek gogorarazi arte ez nintzen akordatzen. Denborarekin ezagutuko nuen, bai, Gica Beliakov. Pixka batean ez ahazteko moduan ezagutu ere.\nTelefonoak hots egin zuen segidan. Cristina zen. Zertan ari nintzen jakin nahi zuen. Sentitzen dut, erantzun nuen. Puska batean ez nauzu hemen harrapatuko. Parisera noa.\n Laure Adlerrek, hainbestetan aipaturiko liburuan, sailkapen zehatza egiten du.\n Margot Lasallek aipatzen dituen zatiak Laure Adlerren liburukoak dira.\n Laure Adler: Actes du colloque Toulouse-Lautrec. Albi, 1992ko maiatza.


Haragien eta haragikien arteko aldea ulertzeko gakoak | Consumer\nHaragien eta haragikien arteko aldea ulertzeko gakoak\nGaur egungo legeriak definitzen du zer den haragi freskoa, haragi prestakinak eta haragi produktuak, eta beste kontzeptu bat sartzea aurreikusten da, haragien eratorriena\nIrudia: sanja gjenerov\n“Haragi freskoa”, “Haragi-prestakinak”, “Haragizko produktuak” eta “Haragizko eratorriak” kontzeptuak Europako Batasuneko legeriak eta haragikien etorkizuneko kalitate-arauak aztertzen dituzte. Batzuetan, kontsumitzaile ertainak mota horretako kontzeptuak nahastu ditzake. Artikuluak gaur egungo legeria zein den azaltzen du, hurrengo lege-aldaketak zein diren definitzen du eta gai horren inguruan argindarra ematen eta kontzeptuak argitzen saiatzen da.\nGaur egun, haragitarako eta haren produktuetarako soilik indarrean dagoen legeria Europako Parlamentuaren eta Kontseiluaren 2004ko apirilaren 29ko 853/2004 (EE) Erregelamenduan oinarritzen da. Erregelamendu horren bidez, animalia-jatorriko elikagaien higieneari buruzko berariazko arauak ezartzen dira. Bertan, haragia, haragi-prestakinak eta haragizko produktuak zehazten dira. Laster, Haragi Eratorrien Kalitate Araua sartuko da arau-esparrura. Miguel Arias Cañete Nekazaritza, Elikadura eta Ingurumen ministroaren azken deklarazioen arabera, urte amaieran argitaratuko da argia. Sektoreak denbora dezente darama neurri hori eskatzen.\nSupermerkatura erositakoan, haragi-produktu ugari aurkituko ditugu, ez bakarrik dituzten ezaugarriak direla eta, baita lege-esparruan nola kokatzen diren ere. Gai horri buruzko argi-zerbait ematen saiatuko gara.\nHaragi freskoa: haragiari dagokio, hoztea, izoztea edo ultraizoztua ez bezalako kontserbazio-prozesurik jasan ez duena. Atal honetan, hutsean edo kontrolatutako atmosferan ontziratutako haragia sartzen da. Beraz, haragi hori ez da aldatu. Gehienez ere hoztu, izoztu edo ultraizoztu (853/2004 Araudia). Araudiaren arabera, haragi freskoaren adibide bat da erretiluko behi-haragia.\nHaragizko prestakinak: haragi freskoa, zatitua barne, gehitu zaio, elikagai, ongarri edo aditiboak gehitu zaizkio, eta muskulu-zuntzaren barruko egitura ez da aldatzen, eta, beraz, haragi freskoaren ezaugarriak ez dira desagertzen. Nolabaiteko elaborazioa duen produktua da baina, hala ere, haragi freskoaren antzeko itxura du (853/2004 Araudia). Adibide batzuk saltxitxa freskoak edo burger meat (hanburgesen haragia) dira.\nHaragikiak: argi eta garbi eraldatutako produktu baten aurrean gaude, eta, beraz, ebakidura-azalak erakusten du produktuak ez duela jada haragi freskoaren ezaugarririk (853/2004 Araudia). Longaniza edo mortadela bezalako produktuak sartuko lirateke kategoria honetan.\nHaragikiak: elikagai prestatuak dira, erabat edo zati batean prestatuak, animalien haragiekin edo menudentziekin (Europako Parlamentuaren eta Kontseiluaren 2004ko apirilaren 29ko 853/2004 Araudian aipatzen dira, eta, bertan, animalietatik datozen elikagaien higieneari buruzko arau espezifikoak ezartzen dira, kontsumorako jarri aurretik). Ezin dira inola ere haragiarekin nahastu. Haragizko prestakinak edo produktuak izango dira, aplikatu beharreko Erkidegoko araudiaren arabera (Haragi Eratorrien Kalitate Araua onartzen duen Errege Dekretuaren Proiektua). Orain arte haragi eta haragi produktu gisa ikusten genituen produktuak sartzen dira kontzeptu honetan: butifarra, txorizoa edo fuet.\nharagi prozesatu haragi-deribatu ley-eu producto cárnico-eu


Asteburu honetan: Amonaren arrautzak aurora erara • ZUZEU\nAmonaren arrautzak aurora erara –\nAsteburu honetan arrautzak serietxoa hasiko dugu hiru errezetarekin, lehena Amonaren arrautzak aurora erara RZ, Amonaren RZtatik atera duguna eta parranda osterako bikainak, bisita daukazunerako, ligatzen laguntzeko ere bai… Izan gozo, gozatu eta on egin! 🙂\nmaionesa edo bexamela\nNahastu gorringoak atun lata batekin, oliba bete ugarirekin eta hiruzpalau maionesa koilarakadekin.\nArrautzak masa honekin bete.\nMaionesarekin edo bexamelarekin zerbitzatu.\nBexamelarekin edo maionesarekin zerbitzatu daiteke.\nPlater beroa egiteko aukera ere badago, tomatearekin edo salsa espainiarrarekin, baina kasu honetan lehenik arrautzak irinetan arrautzaztatu edo ondoren frijitu behar dira.\nUrruneko aitonak 2000 arrautzarekin egindako janak behartsuentzat eman zituenekoa…\nAmonaren arrautza aurora erara\nAsteburu honetan: Asteburu honetan: Amonaren arrautzak aurora eran


Euskal enpresen errentagarritasun ekonomikoa erdira baino gehiagora erori da krisian, bereziki 10 langile baino gutxiago dutenen artean | Confebask\nConfebasken Newsletter berria Enpresa Dimentsioari buruz, Uvesco Taldeko zuzendari nagusi Jose Ramon Fernandez de Barrenari egindako elkarrizketa batekin\nEnpresa Dimentsioari buruz Confebaskek egindako azken buletinean erakusten denez, euskal enpresa ez finantzarioen errentagarritasun ekonomikoa %58,3 murriztu da 2007 eta 2014 bitartean, hau da 4,2 puntu jaitsi da, 2007ko %7,2tik 2014ko %3ra. Eta, jaitsiera horretan, murrizketarik handiena mikroenpresetan gertatu da, euren errentagarritasuna 2007an baino %64,7 gutxiago baita.\n2014an, enpresa ez finantzarioen errentagarritasun ekonomikoa %3koa zen, baina mikroenpresek, urte hartan %2,4ko errentagarritasun ekonomikoa izan zuten, 10-49 langile zituzten enpresek (%3,7) eta 50 langile baino gehiagoko enpresek (%3,1) baino askoz gutxiago. Egoera hori, gainera, etengabe gertatzen da urtez urte, eta, ondorioz, errealitate estruktural bat da.\nDatu horrez gain, Confebasken Enpresa Dimentsioaren Newsletterraren azken zenbakian elkarrizketa bat irakur daiteke Uvesco Taldeko zuzendari nagusi Jose Ramon Fernandez de Barrenarekin; enpresa talde hori hazi egin da azken urteetan, eta 4.000 enplegatuko zifrara iritsi da. Fernandez de Barrenak nabarmendu duenez, “haztea gure ADNaren parte da, kokapen lehiakorra hobetzea ahalbidetzen dizu, eta erosteko baldintza hobeak lortzea, beste sinergia batzuekin”. Elkarrizketan, Uvescoko zuzendari nagusiak bere giltzarrietako batzuk aztertzen ditu “arrakastaz hazteko” eta enpresaren hazkundeari laguntzeko.\nAzkenik, Newsletterrak beste zifra batzuk ere ematen ditu, deialdiak eta albiste interesgarriak Euskadiko enpresen dimentsioari buruz.


La Cave d'Irouleguy - Irulegiko Sotoaren saltegi berriaren estrainaldi ofizialaren eguna\nBazen behin 2018ko uztailaren 19a…\nEnpresa baten bizian, ahantzi ezineko egunak badira. Momentu azkarrak, talde oso batentzat.\n2018ko uztailaren 19a horietarik zen, Irulegiko Sotoarentzat.\nEgun horren beha ginauden, hainbat urteetako proiektua bururatzea baitzen. Leku eder bat eraiki dugu, euskal kulturari, lurraldeari, mendieri eta jendeak mahastietan egiten duen lanari eskaini omenaldi eder bat.\nJean-Paul Hauré eszenografoak eginik, langileak eta kideak loriaturik, saltegi hori, oroz gainetik, kooperatibaren talde lan baten emaitza da. Eta kontzeptu orokorrago batean egin urrats bat.\nGure lurra, haren izpiritua eta lurrean errotzen gaituzten sasoinen bilakaera ezagutzeko eta berriz ezagutzeko aukera emaiten du. Han, emozioa sentitzen da, izpiritua lasaitzen da —hain bakan bihurtu diren sentsazioak—. Eta zinez ederra da.\nMahastia saltegirat ekarria.\nHain berezia zen egun horrendako, prentsa eta hurbileko turismo bulegoak gomitatu ditugu leku berri horren ezagutzerat, hain inpresionagarria den dupategia barne, eta Irulegiko Sotoko arno goxo batzuen dastatzerat, Onetik etxeko gasna batzuek eta Petricorena etxeko zerriki batzuek lagundurik.\nBeraz, Bon Sud Bon Genre eta Les Petites Affiches aldizkarietako Yannick Revel, Sud-Ouest Bayonne egunkariko Jean Pierre Tamisier, Press Lib egunkariko Jean-Pierre Dauce, France 3 Euskal Herri telebista, France Bleu Pays Basque irratia, Kanaldude telebistako Pantxika Maitia, TVPI, Le Sillon aldizkariko Baptiste Ducasse, Herria aldizkariko Joseph Errotabehere, Lettre d'Euskadi aldizkariko Michel Garicoix, Irulegiko Irratiko Bernadette Argain, Laborari eta Vitisphère eskertu nahi ditugu, jin baitira eta beren artikuluetan lekuaren edertasuna eta pozten gaituen harrotasuna adierazi baitute.\nGisa berean, Senpere-Sarako, Biarritzeko, Donibane Lohizuneko, Bokale-Tarnoseko, Hazparne–Bastidako eta Garazi-Baigorriko turismo bulegoak ere eskertu nahi ditugu, gure saltegia suharki gomendatu baitute; Le Petit Futé eta Herriarena trinketa, bai eta gure parte hartzaile guziak, hala nola Laia txokolategia.\nMintzaldirik gabe, egun hori ez zen betea izanen. Cyrille Pitois kazetariak gidaturik eta Pierre Laxague-k (Irulegiko Sotoko lehendakaria), Olivier Martin eta Ximun Bergouignan-ek (bi ko-lehendakariak, biak biologikoan ari direnak), Betti Haristoyk, (konbentzionalean ari den kidea), Christophe Larrouquis-ek, (gure enologoa) eta Christian Bedat-ek, (le Cellier des Docks saltegiko jabea) animaturik, kooperatibak duen aitzinetik ikusteko ahalmena eta ekoizpen biologiko baten garatzeko segitzen duen bidea aipatu dira.\nBiologikoan, trantsizioan edo konbentzionalean ari izanik, erakutsi nahi zen elkar adituz eta errespetatuz egin lanaz haratago, bakoitzak bere argumentuak badituela, posizio finko-finkorik gabe, eta kide guziek mahastizaintza arrazoitua egiten dutela jadaneko.\nArnoa egitetik saltzeraino, ekoizpen osoaren trazabilitate eta ikerketa fina plantan eman da, urte bakotxeko ekoizpenaren hoberena ateratzeko, bai biologikoan, bai konbentzionalean.\nErakutsi nahi ere zen upeltegiko maisuen kontseilu lana funtsezkoa dela kontsumitzaileen orientatzeko eta haien galderei erantzuteko, bai arnoaren osaketari buruz, bai prezioan duen eraginari buruz.\nGaur egun, 40 000 bisitari inguru heldu dira Irulegiko Sotoaren ezagutzerat. Gure kooperatibaz —eta osatzen duten emazte eta gizonez— harro izaiten ahal gira.\nGure nahia? Hemengo paisaia turistikoaren parte izan, pertsona oro gure unibertso berrian errezibitu eta pertsona horieri kooperatibaren eta haren mahastizainen lana ezagutarazi. Eta bide onean gira.\nAro berri baten hastapena da.\nAbentura eder baten segida da.


Kirol eskaintza zabala dastatzeko aukera izan da gaur Bergaran - Bergara - Goiena.eus\nKirol eskaintza zabala dastatzeko aukera izan da gaur Bergaran\nMaialen Torres 2015-09-27 17:23\nHerriko kirol elkarteak ezagutarazteko, eta bide batez, haur, gazte eta helduak kirolaren mundura erakartzeko helburuz, askotariko kirol jarduerak probatzeko aukera izan da gaur goizean Bergarako kaleetan.\nEskubaloian, saskibaloian, eskaladan, jauzika, bizikletan, piraguan –hori izan da edizio honetako berrikuntza–, patinetan eta gimnasia erritmikoan aritu dira Kirola Kalera ekimenera gerturatu diren gazteak. Batzuentzat oraindik ezezagunak ziren kirolak probatzeko edo gustuko kiroletan trebatzeko aukera izan dute Seminarioko patioan, Ibargarain eta Fraiskozuri inguruan antolatutako haur-olinpiadetan.\nHerriko kirol elkarte eta klub bakoitzak txoko bat prestatu du eta umeek, taldeka, guztiak probatu dituzte txandaka. Kirol batzuetan lehen aldiz aritzea "zaila" egin bazaie ere, haurrek "primeran" pasa dute, eta besteak beste, eskalada eta piraguismoa aipatu dituzte ekintza gogokoenen artean.\nUnai Azurmendi Udaleko kirol zerbitzuko langileak eskerrak eman nahi izan dizkie antolaketan parte hartu duten elkarte eta pertsona guztiei. Gaineratu du, kirol aniztasunaren aldeko apustua egitea "ezinbestekoa" dela: "gero eta kirol gehiago ezagutu, kirol praktika gehiago errotzen da". Hasierako neurketak kontuan hartuz, Azurmendik esan du 80 ume inguruk eman dutela izena ekintzetan, eta ondoren gerturatu direnekin ere ekintza guztiak "nahiko beteta" izan direla azaldu du, ez ordea, nahi bezainbeste.\n"Oso nabaria da gaztetan esperientzia positibo gehienak bizitasun handiko ekintzetan gertatzen direla, eta horretan zerikusi handia du mugimenduak. Mugimendu hori euskaraz egiten bada, gazte horiek errazago errotuko dute hizkuntza hori", dio Azurmendik. Horregatik, goizeko ekintzen ondoren, 13:30ean, lasterketa egin dute herrian zehar. IKUSI ARGAZKIAK\nKirolean ere, euskaraz\nLasterketaren aurretik irakurritako manifestuan, Jardun elkarteak azaldu du gaur egun kirola errespetua eta elkar laguntzea bezalako baloreekin lotu ohi dela, baina azpimarratu nahi izan dute badela horiekin batera zaindu beharreko beste zerbait: euskara. Hori dela eta, Jardun kirolean euskaraz lelopean eta Euskaraz bizi nahi dut zioten banderak eskuan hartuta, bergararrek korrika, patinetan edo bizikletaz egin dute San Martin plazatik hasi, eta Seminarioko patiorainoko bidea. Bertara iristean, talde argazkia atera eta fruta banatu dute antolatzaileek.\n"Gure nahia herri osoa euskaraz bizitzea da", dio Maitane Arizabaleta Jarduneko kideak "ezagutza maila handia da, baina nahi baino gutxiago erabiltzen da. Horregatik, Kirola Kalera bezalako ekimenak baliatu behar ditugu egunerokotasunean euskara gehiago erabil dadin".\nGaurkoan herriko kaleetan zehar ziren ekintzetan parte hartu ezin izan dutenek, urriaren 25ean izango dute hurrengo aukera. Izan ere, Kirola Kalera egitasmoaren hurrengo edizioa orduan egingo dute, eta Azurmendik azaldu duenez, kirola familian egitea sustatzea izango du helburu. "Buru belarri" dabiltza prestaketekin lanean, baina oraindik ez dute zehaztu zein ekintza egingo dituzten.\nEuskararen aldeko lasterketa egin dute Bergaran Kirola Kalera egunean\nMaialen Torres 2015 ira 27 Bergara


Online jokoa: Dragon Masters online\nAlternative izenak: Dragon Masters online\nDragon Lord munduan Ongi etorri, antzinako izaki mitiko indartsua power esperientzia - herensugeak. Dragon Masters fantasia dotorea munduan murgiltzen jokalari, Saritua animaliak hauen lilura sombría osoa. Aukera ematen du sistema berritzailea izaki jokalari lagunkoiagoak companion nurture, abentura baterako beharrezko gaitasunak. Zazpi berezia dinastiek, banakako garapen-bidea, eta bere maisu alde sakratua animalia erraldoi bat albo borrokatzeko boxeoa maisua, etsaiengandik babesteko eta heroi bizkar gainean eraman distantzia luzea da. Bai izaera eta herensugearen kontrolatzeko, jokalariek hartzen dute parte eskala full-batailak egiten ari da, bai airean eta lurrean. Jokoan espero ahal izango duzu: * Air herensugearen borroka * Soinu sistema ekonomiko * Guild wars eta gerra fakzio Capture herri eta gazteluak\nDragon Lord munduan Ongi etorri, antzinako izaki mitiko indartsua power esperientzia - herensugeak. Dragon Masters fantasia dotorea munduan murgiltzen jokalari, Saritua animaliak hauen lilura sombría osoa. Aukera ematen du sistema berritzailea izaki jokalari lagunkoiagoak companion nurture, abentura baterako beharrezko gaitasunak. Zazpi berezia dinastiek, banakako garapen-bidea, eta bere maisu alde sakratua animalia erraldoi bat albo borrokatzeko boxeoa maisua, etsaiengandik babesteko eta heroi bizkar gainean eraman distantzia luzea da. Bai izaera eta herensugearen kontrolatzeko, jokalariek hartzen dute parte eskala full-batailak egiten ari da, bai airean eta lurrean. Jokoan espero ahal izango duzu: * Air herensugearen borroka * Soinu sistema ekonomiko * Guild wars eta gerra fakzio Capture herri eta gazteluak JolastekoDragon Masters online\nBideoak eta screenshots Partida Dragon Masters online


San Silvestre lasterketa, “urtea irribarrearekin amaitzeko” - Soraluze - Plaentxia.eus\nUbane Madera 2018-12-19 15:51\nAurtengo Urban Trailen, korrikalariak kiroldegiko pasealekutik.\nZabaldu dute abenduaren 31n Soraluzen egingo den San Silvestre lasterketarako izen-ematea. Soraluze, Mugituz! topagunearen eskutik eta San Silvestre Festa izenarekin, lau kilometroko lasterketa ez lehiakorra antolatu dute urteko azkeneko egunerako. Zubi Nagusian izango du abiapuntua, eta helmuga, berriz, Mesedeetako Egoitzan. Gainera, mozorrotuta joateko gonbita egin dute.\n“Urtea irribarretsu amaitzeko”, edozein adinetako herritarrei zuzendutako lasterketa ez lehiakorra antolatu du Soraluze, Mugituz! topaguneak abenduaren 31rako. Lau kilometrokoa izango da; irteera Zubi Nagusian izango du, eta helmuga, berriz, Mesedeetako Egoitzan.\nDagoeneko zabaldu dute izen-ematea, kiroldegiko leihatilan. 6 urtetik beherakoentzat doan da parte-hartzea, eta gainontzekoendako euro batekoa.\nUrteko azken eguneko lasterketa 11:00etan abiatuko da Zubi Nagusitik. Adin guztietako parte-hartzaileak batera irtengo dira, eta berezia izango da. Batetik, mozorrotuta joateko gonbita egin dutelako; eta bestetik, helmugak berak ere emango dio berezitasuna, Mesedeetako Egoitzan bukatuko delako lasterketa.\nHonako ibilbidea egingo dute: Gila Zubia-Kalebarren-Gabolatseko zubia-Baltegietako pasealekua-Gilako zubia; 700 metro horiek bost bider egingo dituzte. Ondoren Santa Anako zubira joko dute, eta handitik Atxuritik gora eginez, Mesedeetako egoitzan bukatuko da lasterketa.\nHelmugan zain izango dituzte salda beroa eta txorizoa, Mesedeetako egoitzan bertan prestatutakoak. Eta ondoren, parte-hartzaileen artean opariak zozkatuko dituzte.\nMesedeetako egoitzan bukatzeko arrazoiari garrantzia eman dio Soraluze, Mugituz! topaguneko Jokin Martinezek, elkarlanaren fruitua delako. Izan ere, Mesedeetako egoitza eta bertako egoiliarrak herritarrengana gerturatzeko helburua partekatuta, horretan laguntzeko elkarlanean dabiltza Mesedeetako egoitzako eta Soraluze, Mugituz! topaguneko ordezkariak, kirol jarduerak baliatuta, kasu honetan moduan.\nAipatutakoez aparte, beste berezitasun bat ere izango du lasterketak, Jokin Martinezek esplikatutako moduan: “Hasierako 700 metroko buelta horietako bakoitzeko, kolore jakin bateko eskumuturrekoa hartu beharko dute parte-hartzaileek zubian, zelanbait larregiko abiadurak kontrolatzeko; lasterketa ez da lehiakorra, eta ibilbide osoa egitea da helburua, “irribarre batekin amaitzea urtea, kirol pixka bat eginez”, gaineratu du hark.


Piarres Larzabal: Pastorala antzeko antzerkiak\nPastorala antzeko antzerkiak\nIturria: Piarres Larzabalen idazlanak (III eta IV), Piarres Larzabal (Piarres Xarrittonen edizioa). Elkar, 1992\n(Pastorala gisarako ikusgarria-1964)\nTaula gain zabal bat... Gibelean dauka mendi pintura bat, bi sartzeko ateekin... Sahetsean, musikalarien lekua berex eta alturan.\nGURI: Otsoaren alaba.\nOTSOA: Euskaldunen erregea.\nGANELON: Charlemagne-en aintzindaria.\nAINGERU: Aingeru bat.\nAZTIA: Azti bat, makil mako handi batekin.\nZINGIL: Debru luze mehe bat.\nTRIPERO: Debru lodi tipi bat.\nMEZULARI: Mezulari bat, euskalduna.\nBURREGO: Burrego bat.\nROLAND: Adarmotzen aintzindaria.\nOTON: Adarmotzen mezularia.\nGOTOR: Euskaldun soldado bat.\nEUSKALDUN GUDARIAK: Sei edo zortzi.\nADARMOTZ GUDARIAK: Sei edo zortzi.\nBeste edozoin batzu\nIkusgarria eman aintzin\nEgin bedi ohorezki, jaun buruzagien (deputatu, auzapez, erretor eta beste) sarrera.\nJaun horiek sartuko dira, ikurrina eta dantzarien ondotik... Jendea xutituko da. Kantariek emanen dute «Agur jaunak». Ikurrina ezarriko da zintzilik haga baten gainean, denen aintzinean.\nJendea berriz jarri ordu, taula gainean agertzen dira euskaldun gudariak, aingerua buru... Gudarien moldean airoski kurrituz, kantatzen dute: «Eusko, euskotarrak gera», etab... Musikak laguntzen ditu... Lerro batean emaiten dira... Jendea agurtzen dute. Aingeruak kantatzen du, bere ikurrin ttipi xuria eskuan, pastoraletako prologaren airea baliatuz.\nHemen zaizten jenderi, emazte ala gizon\nJainkoak guzieri, dautzuela arratsalde on.\nNi naiz aingerua, huna ene armada\nGizon hauk dira Euskaldunak, soldado onak bixtan da.\nHemen giren lekua, deitzen da Orreaga\nGure lurra da eta, gaiten hunentzat guduka.\nMintzatu gizonak, izena du Otsoa\nEuskaldun errege da, ta azkar du besoa.\n(Oro jalitzen dira, airoski kantatuz eta musikarekin, etorri bezala... Hauk jali ordu, sartzen dira Adarmotzak... Satan dute buru, bere eskuetan duela ikurrin tipi bat gorria... Kantatuz eta musikarekin, kurritzen dute aleman soldadoen moldean, emeki eta pisuki... Hauk ere, jendea agurtzen dute)\nAdar adar motz-motzak\nNausi gira orotan\nOrotan tan tan.\nAingeru tzar ustela, ez duka aski zerua\nJakin zak toki huntan, nausi dela debrua.\nNi deitzen naiz Roland, Charlemagne-en gizona\nHarek balio baititu, Otsoa bezalako dotzena.\nAurrerat Adarmotzak, altxa zuen ezpata\nSumetitzen ez dena, urrikaltzeko baita.\nArratsalde on jendeak, balia biziaz\nEz izan axolarik, apez ta fediaz.\n(Irri tzar bat botatzen du eta, sartu bezala, Adarmotzak ateratzen dira)\n(Neskatxek, onbor gisako jar-alki bat ekartzen dute... Guri, haren gainean jartzen da, ilun eta gogoetatua... Aztia hurbiltzen zaio. Kantatzen dute pastoraletako bertseten airean)\nOi zu, Otsoaren alaba, zer ote da zure pena?\nZertako bada nauzu, ekarrazi ni huna?\nJaun azti nausia, nauzu lagundu beti\nEne bihotzeko pena, otoi zazu ezti.\nErregeren alaba, beraz ez zira lorios\nErradazu otoi ba, zertako ziren maluros.\nJaun azti nausia, ez dakit zer bilaka\nPrintze arrotz batek, bereturik nauka.\nCharlemagne-enganik, hunara etorria.\nHaren izena da, Ganelon printzia.\nIkusi dut Ganelon, da gizon ederra\nEder kanpoz daiteke, ta barnez makurra.\nPrintze horren urratsak, zaizkit maltsoak\nBainan besterik dio, ene aita Otsoak.\nAitak du beldurra, ez ote den Ganelon\nZer ikus hunat jina, salatari gizon.\nCharlemagne-ek igorria, Ganelon printzia\nNekez daitekezu, gure adiskidia.\nCharlemagne-en xedea, duzu aspaldian\nGure lurren biltzea, bere zangopian.\nAzti jauna zoazi, zure otoizteirat\nZer egin behar dudan, kontsulta eiterat.\nEz naiteke ni hola, nihundikan bizi\nAita maite dut eta, Ganelon ezin utzi.\nBanoa otoitzerat, zuk erran bezala\nGain hartan den harek, bai argi zaitzala.\nIzpiritu gordeak, zer baitu salaturen\nAgian gero duzu, ongi onarturen.\n(Ganelon heldu da... Musika...)\nHorra heldu Ganelon, bihotza dut pilpil\nBeldur naiz tanpez hemen, erori eta hil.\nIzarra zerbait bada, bai ta iduzkia\nZure itzala ez dira, ez bat eta ez bestia.\nO Ganelon printzia, ez dakit nola erran\nGure amodioa, da arras lanjeran.\nZer derasazu orai, ala nuzu ukatzen\nMintza zaite otoi, zer da gertatzen?\nEtorria urrundik, hemen zaude gurekin\nXede onez zabiltzan, nahi nuke jakin.\nHauxe da galdea, ontsa badakizu\nEne xede bakarra, maitea, zirela zu.\nAita ez da fido, hau eta hura dio\nZure urratsetan, badela zerbait mixterio.\nEne urratsak izan dira, argi eta garbi\nZure amodio bakarrak, nabil hemen gaindi.\nAitak dio berriz, Charlemagne duzula nausia\nEta harek zaituela zu, hunarat igorria.\nZin dautzut egiten, ez dela holakorik\nEta erre nadiela, erraiten badut gezurrik.\nHeldu bada Charlemagne, gure lurren hartzera\nErradazu garbiki, norekin izanen zira?\nOnartuko dautazu, nik ez ukatzia\nEne erresuma ta, Charlemagne nausia.\nOnar-azu zuk ere, nik ez ukatzia\nEne aita errege, ta ene lur maitia.\nEz duzu arrazoinik, hola beldurtzeko\nEz da gure artean, gerlarik piztuko.\nHola denaz geroz, dugun ihes egin\nGoazen bizitzerat, urrun elgarrekin.\nO ene maitia, bihotzez diot «bai»\nBainan adimenduz, ez naiz hortarat ai.\nOrai dut ikusten, ez nauzula maite\nZerk zaitu ibilki: Bihotzak ez ote?\nNigarra heldu zaut, baitzaitut penatu\nUrruntzen naiz bainan, nai nuke hurbildu.\nO ene maitia, otoi zaude hurbil\nZurekin nahi baitut, bai bizi ta bai hil.\nHuna iduzki xuria\nLano artetik uria\nKantuz hasi da neure maitia\nEntzun dut haren irria (bis)... eta\nBarna daut egin zauria.\nLurra estali elurrez\nHozturik nago kaskarez\nMaitiaganik urrun izanez\nHaren galtzeko beldurrez (bis)... eta\nUrtzen ari naiz nigarrez.\nGauaz egonik sasian\nXoria goizik airian\nPenetan dena laster agian\nGoxatuko da bakian (bis)... eta\nOi ene alaba, berri hits batekin\nMezulari hau zait, urrundik orai jin.\nGanelon ez dela, zuregatik etorri\nBainan ixpiun gisa, dutela igorri.\nAita eta zu jauna, nik ez dut sinesten\nOxala o bai oxala, gezurra balitz dena\n«Izena» balitz bakarrik, izan gabe «izana».\nErrazu mezulari, mintza zaite garbiki\nIkusi nai ez duenari, begiak diotzu ideki.\nBai andere printzesa, etsaia atean da\nBordaletik hunat dator, Charlemagne-en armada.\nTirahala etorria naiz, gau eta egun zaldiz\nAski goiz zer heldu den, abisatu nahiz.\nOi hau etsidura, sinesteak du lana\nEz, ez ditake egia, ez da Ganelon ixpiuna.\nAski nigar ta intzirin, oro dira debalde\nNigarrak ixurtzekotan, ixur gure alde.\nEtsaia hor heldu da, uholde basa bezala\nBazter guziak garbitzen, ta suntsitzen dituela\nNi naiz errege Otsoa, zu zira ene odola\nPentsatzen dut zure izena, ohoratuko duzula.\nLaster leku hau ere, beteko da nigarrez\nEtsaiak ez du axola, ez emaztez ta ez haurrez.\nEntzun ene alaba, gerlan sartzen gira\nOraidanik ene peko, gudari bat zira.\nUtz sintsakeriak, susta sentimenak\nZure beharretan dira, haurrak eta amak.\nEta zu, mezulari, korda bat lepotik\nEzar-azu lenbailen, Ganelon zintzilik.\nTa hi-aita balin banaun, ahantz ez zanala\nBer denboran Otsoa, errege ere dela.\n(Bi gizonak jalitzen dira... Guri bakarrik dago nigarrez... Musika)\nZerua eta lurra, hor zaizte lekuko\nJasaiten dudana da, izaririk gabeko.\nBat ezartzen badute, dilindan kordatik\nBigarren bat ere laster, dukete beretik.\nBainan zer, zu hemen. Ai naiza erotzen\nGanelon Ganelon, nundik zira agertzen.\nNorbaitek ixilka, nau abisatu\nLeku hauk behar ditut, lehenbailen hustu.\nGanelon zoazi ihesi, zoazi Ganelon\nLaster urrun zaite, ez zaitela hemen egon.\nZu mintzatu gabe, ez naiteke urrun\nIzanikan ere, gaua eta ilun.\nBi zaldi hor dauzkat, bat duzu enea\nZuretzat prest dago, nahi baduzu bestea.\nGanelon ha Ganelon, ahal balitz ba\nKasu, zoazi fite, aita hor heldu da.\n(Ganelon tirahala jalitzen da)\nAita hor heldu da, burregoarekin\nHau memento latza, ez dakit zer egin.\nGanelon hemen dela, jendek baitiote\nAlaba zuk zer diozu, laster mintza zaite.\nHemen balin bada, korda huni esker\nZintzurra diot nik, tinkaturen laster.\nEni ez galda deus, dakitana da nik\nGanelon hemen bada, ez dut nik hobenik.\nOhartzen banaiz ni, gezurra diozula\nKorda hori zuretzat, izan dadiela.\nIzanik ere zu, baninduzu salduren\nEne esku hautaz, zintuzket garbituren\nMihia ateraia, tripak iduzkitan\nGanelon dut emanen, lukainka hagetan.\n(Bi gizonak jalitzen dira... Guri, erdi flakatua, bakarrik gelditzen da... Musika)\nZingil agertzen da, soka bati tiraka.\nTripero, Tripero, ene mutila!... Jeiki hadi, zerri handia!... Hau duka tenorea!\n(Korda lepotik, agertuz) Ai, ai, ai... Heldu naiz, Monsieur Zingil, ene nausia.\nHator hunarat lanerat... Ifernuko sua hiltzen ari duk... Su horren azkartzeko, hator su gaia egiterat.\n(Guri erakutsiz) Hunako neskatxa hau, nik gogotik garreia nezake ifernurat.\nUtzak urtxo hori ene gain... Perdira bat jadanik badik hegalean... Haugi hunarat... Hemen badiagu sekulako xantiera.\nNi gose nago, Monsieur Zingil nausia, eta, ez dezaket lanik egin, ez badut tripa betea.\nBakalau buztan bat baduk hor... Aski duk hura jatea, eta haugi hunarat lanerat... Bestenaz aingeru tzarrak, jende guziak eremanen ditik berekin zerurat.\nBakalau buztana nik ez dut aski lan egiteko... Nik jan behar dut zerrikia eta zahagitik edan nafar arnoa.\nZerrikia utzak biharko. Bihar baita ostiralea... Aker larrua hor duk, arnoz betea!\nEni manatzen dauzkidazu beti lanik larrienak... Nik behar ditut ase zitziz gormantak eta edariz mozkorrak... Zuk aldiz dituzu tentatzen neskatx pollitak. Egin-azu zuk ene lana eta ekazu egiteko zurea... Bestenaz greban emaiten dut ene burua.\nTripero basa, petrentzionez betea!... Neskatxen tentatzeko, nun egin dituk hik aprendizgoak?\nOfizio hortan ikasia izateko, ez da beharrik pasatu «breveta»... Ofizio hortan arras trebatuak badira hameka, ni baino astoagoak.\nNeskatxen tentatzeko, behar dik araberako gorputza... Ez hi bezala dena zitzi, iduri ote matzota. Bainan ni bezala gerria fin eta bultua leizafin.\nOngi arropatua zirala-ta, ari zira espantuka... Gorputza nolakoa den ageri da biluz-eta... Parioa egiten dautzut... Pasa dezagun hemen berean erreforma... Eta, ikusiko dugu nork, zuk edo nik, izanen dugun gehienik arrakasta.\nTopa hire parioa... Neskatxa hau izan dadiela gure jujea... Ez diat dudarik plazer gehiago izanen duela ikustea ni naizen arkanjelua, ezenetz hi haizen urdea. (Biluzten hasten dira)\n(Agertuz, eskuan zigorrarekin... Kantuz)\nUrrun fite hemendik, debru lotsagabiak\nZoazte ilunbetarat, han ibil zuen basakeriak.\nZato haur penatua, ba zato enekin\nEz da zorionik, debru tzar hoiekin.\nItsusi edo pollit, urde edo arkanjelu\nSatan mila gisaz, da engana-mundu.\nUrtzoa zirare, lanjeretan jarri\nEztitzerat zaite, enekin etorri.\n(Jalitzen dira... Musika eta zahagi dantza)\n(Guri agertzen da bizpahiru haur eta emazte lagunekin... Gero agertzen da Aztia... Begia urrunean galdua, suharki du kantatzen)\nIbañetako lepoa, elur xuriz beztitua\nZertako ikusten haut, odolez gorritua.\nNapar zabaleko, lur zelai ederra\nIkusten dut dena, su eta keldarra.\nAzti jauna otoi, ikusten duzia\nNun ote dabilan, Ganelon printzia.\nBai ikusten ditut, han urrun bi zaldi\nNehork engoitikan, ez detzake geldi.\nMilesker Jaun gainekoa, o ene zoriona\nGanelon salbu dela, badut segurtamena.\nGanelon salbaturik, ez jar plazerretan\nBazter guziak ditut, ikusten dolutan.\nZer ote da gertatzen, mintza azti jauna\nGanelonek ez al du, horien hobena.\nEtsaiak heldu dira, multzo ta multzoka\nHetarik batek Ganelon, aintzindari dauka.\nEz, ez zaitut sinesten, ez da holakorik\nGanelonek ez dauka, saldukeriarik.\nOro dira odol, odol su ta nigar\nEtsaia milaka da, ez gaitezke oldar.\nOi biziaren latza, oi etsimendua\nZertako sortu ninduzun, o Jauna goikua.\nXutik haur t'emazte, gerla dugu gerla\nAhal duen lekora, bakotxa doala.\nGizonak zaindu armaz, haur ta emaztia\nEmaztiak lagun gerlan, senar ta semia.\nTa zuri azti jauna, galdatzen dautzugu\nHerriaren alde, jauna otoitz zazu.\nZuek aintzina zainduz, guk aldiz gibela\nGainekoak lagunduz, gure dugu gerla.\nEsperantza hoi dugu, Jaunak zaitzala entzun\nOrai oro zoazte, gordetzerat urrun.\n(Denak jalitzen dira, salbu Otsoa. Musika)\n(Mezulari agertzen da)\nMezularia hemen, zer duzu berri, zer?\nJakin nahian nago, mintza zaite laster.\nJaun lendakaria, heldu naiz lasterka\nEtsaiak etsai beltzak, erre du Gernika.\nGernika, Gernika sutan, o hiri saindua\nArbasoen Gernika, gure bihotzekua.\nHegaztin basak nola, bildots gaixotarat\nHalaber dira jautsi, Gernika gainerat.\nBanuen beldurra, sinesteak lan du\nSakratu gauzentzat ere, ez dute errespetu.\nEz dute pietaterik, nehorretaz ere\nEmazte ta haurrak, milaka hil dire.\nOrai artinokoan, bildotser jazarri da\nBainan orai izanen du, Otsoarekin partida.\nGudariak abisa zatzu berehala\nOtsoak hunat segidan, deitzen dituela.\nO Gernikako haitza, haitz bihotz gogorra\nEmok bai bihotzari, hik dukan indarra.\nHaitza, zin daiat eiten, fermu eta bipil\nEz bahaut askatutzen, nadiela hil!\nEuskaldun gudariak sartzen dira kantuz: «Eusko, Euskotarrak», etab... Lerroan emaiten dira, Otsoaren aintzinean.\nO gudari lagunak, orena da latza\nBildu zauztet hemen, zinez gaiten mintza.\nEtsaia sartu zauku, indar handiekin\nGalde dautzuet egiten, nola joka heiekin.\nBehar dugun apaldu, eta sumetitu\nEdo ihardoki, ta gerlari lotu.\nJaun aintzindaria, denen izenean\nNuzu mintzaturen, segida berean.\nEz baduzu nahi, hemen galdu bizia\nEz otoi guri aipa, nehori sumetitzia.\nEuskaldunak gira, ta gureak gure\nBesten meneko baino, hiltzea zauku hobe.\n(Gudari denek kantatzen dute: «Eta tiro belarri motzari!»)\nGudari lagunak, lorietan nago\nIkusten dut zaiztela, gizon bezenbat soldado.\nEz uste izan, sumetitzerat nindoala\nEz da hola ahuldu, Otsoaren odola.\nAintzin iten badut, segitzea zor duzue\nGibel iten badut, hiltzea aski nuzue.\nZutan otso errege, badugu konfientzia\nPrest gira zernahitako, zuri da manatzia.\n(Berriz kantu bera)\nEtsaiak baitira hainitz, huna nola guduka\nUkaldi tzarra eman, ta jo laster iheska.\nHola dugu emeki, Adarmotza higatuko\nItsurat jarraik eni, ez zaituztet galduko.\nOtso jaun errege, norbait bada hemen\nNahi zaitu mintzatu, baitezpada omen.\nMintza bedi mintza, prest naiz entzuteko\nDen berri kiretsenak, ez nau lotsatuko.\nJauna ni naiz hemen, Charlemagne-en gizon\nBa ahal dakizue, hurbil bera nun dagon.\nOrai artio kontrarioak, ditu errautsi\nDeneri nausi dela, behar duzue onetsi.\nAski solas berdura, mintza zaite garbiki\nBeraz Charlemagne-ek Otsoa, nai luke aurtiki.\nEne nausiak dautzu: Uzten dautzut bizia\nBainan sumetitzekotz Euskadi guzia.\nEne partez Charlemagne-i, ein-ozu errepusta\nBadugula oraino haren doia ezpata.\n«Bat» zaizte ta gu mila, ez ahantz Otsoa\nEz duzu solasen ahalik, ez izan itsua.\nCharlemagne-i errozu, libro nahi dugula\nLibro nahi duen gizonak, balio tu mila.\nO zer solas debaldeak, lot beraz gerlari\nLaster da eroriko zure espantu hori.\n(Oton jalitzen da... Gudari euskaldunek kantatzen dute)\nHastapenean bezala Adarmotzak sartzen dira kantuz... Bi armadak apailatzen dira gerlari.\nAzken dei bat zueri, Euskaldun xoroak\nZuen armak aurtik eta altxa besoak.\nAltxa armak lagun, ta zanpa mandilak\nAskatasunaren alde, aurrera mutilak.\n(Guduka egiten da bere gorabeherekin... Aingeru eta Zingilek, beren gisan, parte hartzen dute... Euskaldun bat eta lau Adarmotz erortzen dira... Euskaldunak nausitzerat doatzi...)\nAdarmotzak etorri, etor laguntzera!\nEtsaia nausi dugu, mugi, xahu gira.\n(Apur baten buruan)\nOroit erranaz mutillak, ta geldi guduka\nBarreia gaiten laster, heldu tuk ehunka.\n(Euskaldun gudariak tirahala jalitzen dira)\nNun da orai Otsoa, bere espantuekin\nErbia bezala du, laster ihes egin.\nGure Charlemagne da, munduko nausia\nJainkoak dio egin, holako grazia.\nEuskaldun zitalak, baitzaizte oldartu\nBeharko duzue orai, ontsasko pekatu.\n(Jalitzen dira kantuz)\nNeskatxek altxatzen dituzte hilen gorputzak... Aingeruak eremaiten du euskaldun gudaria... Debruek biltzen dituzte besteak... Lan hori eginez, mintzo dira Zingil eta Tripero.\nHaugi lanerat Tripero... Haugi... Badiagu zernahi egiteko...\n(Agertuz) Zer duzu zer, holako presa, Monsieur Zingil nausia!... Ez dira ez hilak espakatuko.\nHik miazkik horiek... Nik hauk miatzen ditiat... Badiagu hemen nasaiki ifernuko haragia.\nHunako gizon hauxe, ha zer gizon pizkorra!... Hunekin eginen dugu ifernuan suko enbor ederra.\n(Aingeruak beretzen du delako «gizon pizkorra»)\nUtzok hori Zurikori... Euskalduna denaz geroz, ez duk hori gure xingarra.\nPena da ez baitugu ifernuan euskaldun gehiago... Hauk dute bestek baino usaina hobeago.\nEz nakian, Tripero, hik huela holako usma. Nagok hik nola hilak ezagutzen ditukan usainetik.\nArras errex da, Monsieur Zingil. Nahi baduzu entseiatu, usain egin behar zaiote gibeletik.\nHila hil duk... Nik ez zioteiat senditzen hil usaina baizik.\nEz, Monsieur Zingil... Charlemagne-en soldadoak baitira ipar aldekoak, sendi dute Camembert-aren eta bieraren usaina. Euskaldunek aldiz napar arnoaren eta Aldudeko gasnarena.\nLuziferren zilkoa lekuko, ez nakian bazitakela holakorik.\nBa, Monsieur Zingil, eta ere, ifernuko sua da euskaldunekin hobea... Kea izaiten du biziago eta gostua ez hain motela.\nHire falta duk, Tripero, ez bada ifernuan euskaldun gehiago. Aski duk hire tripa zakua pixka bat arintzea eta goizetan, «errebeilak» jotzen duelarik, lanerat pixka bat lastertxago mugitzea.\nMonsieur Zingil nausia, ez duzu arrazoinik nitaz arranguratzeko... Ifernuan nik sartzen baitut zuk baino euskaldun gehiago.\nTripero, ez zakela erran gezurrik. Azken hilabeteko kontuak ditiat denak, ene karnetean markaturik.\nMonsieur Zingil nausia, nik ere begiratzen ditut ene kontuak... Nik nituen ifernurat sartu bi Oletako guarda, Donibaneko mirikua eta Senpereko Etcheverry.\nBa, bainan horietan ez zuan euskaldunik. Bi guardak zituan kaskoinak, mirikua Charantesa eta Etcheverry-tarrak zoin arrazatik diren, nehork ez zakik.\nBai ta ifernurat nik igorri ditut hemengo deputatu ohi bat, hiru gobernadore, bi fraile eta apezpiku bat ere...\nBa bainan, deputatu ohia zuan euskalduna baino biarnesago. Gobernadoreak zituan bat gallegoa, beste biak andaluztarrak. Bi frailek euskarari tiro emana zioteian, latina ikasiz geroz eta apezpikua zuan mintzairaz mutua... Hobe zitekan hau hemen uztea ahalaz luzenik... Ez baitzuen aise konbertituko euskaldun bihirik.\nBanituen ere ifernuko ateraino eremanak bi Hazpandar tripa handi. Donibaneko mutzurdin saindu bat eta Urruñako mozkor bat.\nNik ez ditiat karnetean horien guzien izenak.\nBi tripa handiak bildu dauzkitet Hazparneko misionestek; Urruñako mozkorra, Sokorriko amak; mutzurdina aldiz, mixione denboran, fraile bizardun zorritsu batek.\nBerriz ere, hi bezalako langile batekin, motel egonen duk ifernuko sua.\nEz da ene falta hoinbeste kaskoin, maketo eta buhame, euskaldunek hazten badituzte beren artean.\nAski diotek usain egitea bizi direlarik eta hil araztea lehenbailehen ifernuko paderako on direnak.\nZu ere, besten manatzeko hobea zira, zuhaur lanari lotzeko baino... Aski duzu, ofizioa ikastea eta nola egin behar dudan eni erakustea.\nErrak to, Tripero, zer dituk solas horiek? Ala zer haiz, orai, hire nausiari oldartzen?\nBa, eta ez bazira kontent ene zerbitzuez, beste nausiak ere badira gero... Banoa Jainkoari ene zerbitzuen eskaintzerat.\nJainkoak zaukak to hire beharra!... Urde alfer zikina hi!... Kenduko daiat nik Jainkoa ganatzeko gutizia! To, karatosa aldi bat!...\n(Orroaka, ihesi doa) Ai, ai, ai!... Fuera Satan!... Biba Jainkoa!... Biba Zuriko aingerua!\n(Agertuz) Kanporat hemendik debru nahasiak. (Jalitzen dira... Kantuz)\nElgarren herra eta suzko jelosia\nHorra nola den jendeak, ifernuko bizia.\nDebruari nai duenak, bere arima saldu\nHorrelako bizia, betikotz bilduren du.\n(Jalitzen da. Musika)\nJaun gainekoa, hemen nago bakarrik\nOihan hunen pean, nigarrez urturik.\nEz zazula ahantz, euskaldun populua\nEgun hautan baitago gerlaz zauritua.\nHainitz dira hilak, frango kolpatuak\nZonbat ere preso, denak lehertuak.\nOroit zaite Gernikaz, hiri hori da saindu\nEtsaiak beretuz geroz, dago hotz eta mutu.\nEz duzu nahiko, gure auhen oihuak\nLuzaz mespresa ditzan Adarmotz harruak.\n(Ganelon agertzen da... Aurpegia tapatua)\nAzti jauna ez izi, Ganelon naiz eta nabil\nNola ixilka naiteken, maiteari hurbil.\nGanelon, entzun nezazu, zoazi laster ihesi\nGerlan baigira eta, kasu nehork ez ikusi.\nAzti jauna badakit, egun hauk dira ilunak\nBainan bestela daitezke, haukien biharamunak.\nBihotzez maite duzuna, ez pentsa nehola\nOren latz haukietan, ikusten duzula.\nZuri galdatzea, ausartzia da ote\nErranen diozuia beti dudala maite?\nZerbitzu hoi ez dautzut errefusatuko\nHitz dautzut dudala zutaz mintzatuko.\nMilesker azti jauna, banoa arindurik\nJastatu baitut hemen, gerla ta herraz besterik.\nUrrun zaite laster, hor baitira heldu\nGerlak jorik dauzkan horrenbeste mundu.\nEmeki, taula gainean iragaiten dira lau-bost jende multzo... Multzo bakotxa da, gerlaz hunkitu dohakabe batzuz moldatua: Haur, zahar, kolpatu eta beste... Multzo horiek iragaitean entzuten da kantua. Airea: «Alos torrea bai».\nEtsaia sartu da, gure lurretan\nEtsaia hedatu da zelaietan\nEtsaia nausi errekaldetan, mendietan\nOi Euskal-Herria doluz nigarretan.\nAzken multzoa da: Ama gazte bat, haur ttipi bat seaskan pusatzen duela... Jartzen da. Kantuz emaiten da: «Haurtxo-haurtxoa».\n«Izu egin lo, aita urrun da\nZure ondoan ama daukazu\nEz zaitu inoiz utziko.»\n«Haurtxo-haurtxoa, izu egin lo\nHemen nauzu zu zaintzeko.»\n«Izu egin lo, aita preso da\nZu bihar libro izaiteko.\nEgun batian etorriko da\nGu biokin egoiteko.»\n«Izu egin lo, ilunagatik\nZeruan izar bat dago\nMila ta mila izango dira\nAita libratu-ta gero.»\n(Zingilek Tripero bere aintzinean dakar azote batekin joka)\nHaugi hunat, urde ijito, perreka zikin, alfer ongarri ustela!\nAi, ai, ai, Monsieur Zingil, barka otoi barka... Mozkorrekin nintzen...\nBeste aldian, ene lehen oihuan, zurruta utziko duk gero eta lasterka etorriko haiz, edo gostako zauk!\nEz nintzen alfer egoki, Monsieur Zingil. Lau gizon mozkor arazi ditut eta musean lotarazi. Bat ari zen tanto ebasten, bestea arneguka, hirugarrena kalapita muntatzen... Sua pitz eta pitz ari nintzen, zuk, zorigaitzez deitu nauzularik.\nEntzun zak, Tripero, behar duk beste ofizio bati lotu... Hire mozkor lanak ez dik ifernurat aski jende tiratzen.\nEz da ene falta, ostatu eta kafetan, arno eta edari finen orde, saltzen badute hoinbeste fruitu edari, kafesne, Vichy eta botikakeri... Fu zikin!\nHortakotz, hire nausiek deliberatu diagu behar dukala fraile sartu eta jenderi predikatzen lotu.\nNi fraile!... Nik ez dut fraile sartzeko bokazionerik... Ez naiteke ni bizi zurrutarik gabe.\nEz hau egarriak hilen komentuan... Ez izan hortaz beldur... Badiztek sekulako mahastiak eta izendatuko haute hango xaiero.\nEskualde huntako jendeak nik ezagutzen ditut... Fraileak ez dituzte maite... Ez diote fraile baten predikuari kasurik eginen.\nGaizki mintzo haiz: Saratarrak, Senperetarrak, Azkaindarrak, Donibandarrak, Urruñarrak, Zokotarrak dituk jende fededunak eta maite ditiztek sotanak.\nEz, Monsieur Zingil, ez... Saratarrak dira larriak, Senperetarrak bulunbak, Azkaindarrak kixkilak, Donibandarrak jaun nahiak, Ziburutarrak kazkarotak, Urruñarrak tipulak, Zokotarrak ijitoak... Jende horiek guziak, sotanak baino aiseago biltzen ditu arnoak.\nAdi-zak, Tripero, hi bezalako gizon bat ez duk nonnahi kausitzen gero. Fraile jauntzi batekin hinteke gizon bat xoragarria eta bezti hezake prediku alkia.\nPrediku alkia beztitzea ez da aski... Behar da jakin predikatzen. Nik, predikuan hasi-ta, «beltzak» ditut bakarrik ateratzen.\nPredikatzen duk gauzarik errexena. Saindu batentzat hartuko haute erraiten baduk hala ez dena... Jende guzia hire alde izanen duk predikatzen baduk bekatu handiak direla tipiak eta bekatu tipiak direla handiak.\nNik ez dut ikasi katiximarik... Ez dakit nik zoin bekatu den handi, eta zoin tipi.\nBadakik Otsoaren alabak maite duela Ganelon... Predika-zak hori dela bekatu bat izigarria... Mutil eta neskatxa bat elgarrekin ibiltzea.\nBarne huntan bada holako mutil eta neskatxa frango... Ez baitakit ene predikua duten onartuko.\nBekatu handia zer den erakutsi ondoan, gero erakutsiko duk zer den bekatu tipia... Badakik Charlemagne-ek nola duen gerla piztu... Nola duen jauzi egin auzoen gainerat... Nola, bazter guziak dituen su eta odoletan ezarri... Aski duk erraitea hori dela bekatu tipia.\nJendea ez da eroa, Monsieur Zingil... Ez dute holako ilarrik iretsiko...\nAski duk esplikatzea... Charlemagne-ek, horiek guziak egin dituela «para Dios y la Patria»... Nahi zuelakotz bere erresuma izan zadien «una, grande y libre»... Eta ikusiko duk jende hainitz izanen dukala hire alde.\nO Monsieur Zingil, eneganat jinen diren jendeak, ez dira Jesuitak edo Dominikanoak... Holakorik ez dute konprenitzen... Nik mozkor lana bakarrik dakit ongi egiten.\nPreseski mozkor lana daiat manatzen. Mozkorreri dituk aisenik holako ziriak sartzen.\nArras ongi, Monsieur Zingil, bainan nik ez dut batere ofizioz saindatzeko gutiziarik... Ni fraile, oi ez, ez, ez!...\nA, ez duka obeditu nahi, urde alfer tzarra... Erakutsiko daiat nik azote hunekin burutik behera emanez, zer den buruzagien errespetoa... Tripustel usaindua! Habil hemendik ifernuko komunetarat... Han duk hi bezalakoen lekua.\nAi, ai, ai... Zingil faltsua! Zorriek janen ahal dute zure burua!\n(Agertuz) Huts leku hauk! (Debruak jalitzen dira... Kantuz)\nAirea, aire sanoa eta goxotasuna\nOrdain-azue laster hemengo peste usaina.\nEz fida jendeak Satanen predikueri\nHar bere izaria bekatu bakotxari.\nArgi den egiatik, ez sekulan baztertu\nDen gezur abilenak, zangoak labur ditu.\nAzti jauna otoi deskantsa nezazu\nGanelon bizi denetz, egia erradazu.\nBa andere printzesa, Ganelon da bizi\nBeti zutaz oroit da, ez zazula etsi.\nMilesker azti jauna, o ene plazerra\nHarekin bizitzea da ene amets bakarra.\nAndere printzesa, ikus zertan giren\nEuskalduna zirela ez duzu ahantziren.\nAzti jauna eginbidez nuzu euskalduna\nBainan bihotz barnetik naiz arras harena.\nEuskalduna bazira, otoi eizu kasu\nEz aipa etsaiari emaitea musu.\nBakearen alde naiz, bedi laster etor!\nGerlak ez du deus onik, zuk ere zazu aitor.\nGuretzat bakea da, libro izaitea\nGerla dugu egiten biltzeko bakea.\nHau ezin jasana, ez ote dezakegu\nMaite duguna har-eta, bakea gozatu.\nAgian beteko da zuk duzun desira\nBainan anartean dugu gerlako tenorea.\n(Guri jalitzen da)\nEgiazko bakea da, euskaldunentzat\nBesteak besten bainan gureak guretzat.\nGurikerietarat ez ez gaiten eror\nKenka gaxtoan gira, izan gaiten idor.\n(Musika... Gudari batzu sartzen dira... Bat dago berex, jarririk eta ilun)\n(Kantua emaiten da, gudarien artean)\n«Zer duk nigarrez, zer duk hain ilun\nHator gurekin, pesta duk egun\n— Ez, ez, ez naike alai izan ni\nEz baita libro Euskadi (bis)»\n«Lagunak hilak, gorputz lur pean\nGu berriz hemen, besten menean\n— Ez, ez...»\n«Gauak goiz alba duela ondoko\nLagun oroit hadi\nLuza gabe diuk bai libratuko\n— Bai, bai, bai alai izango naiz ni\nLibratu-eta Euskadi (bis)»\nO gazteak zuetan da, gu denen esperantza\nZuen indarrari josia dago gure bihotza.\nZuek einez gizon lan, eta guk apez lan\nDugun salba herria, bakotxak gure sailan.\n(Emeki jalitzen ari dela... gaztek kantatzen dute)\n«Gu gira Euskadiko gazteri berria\nEuskadi bakarra da gure aberria.\nJaungoikoak emana, hor dugu herria\nBere semek hiltzerat zergatik utzia\nBat egin behar dugu Euskadi guzia\nBildu gaiten anaiak gure da bizia.\nGu gira Euskadiko...»\n(Sartzen dira Otsoa eta Mezulari)\nMezularia mintza zaite, denek kasu huni\nAltxa mutilak eta gaiten lotu armeri.\nAdixkide lagunak, heldu nauzue erraitera\nAdarmotzen armada, berriz dela heldu hunara.\nZaragozeko Moroek, handik dute haizatu\nOrai Iruñan dago, hiria sutan eman du.\nAdarmotzak dira laster iganen hemendik\nHar armak gudari-ta, gauden prest oraindanik.\nDuena duenarekin, dugun etsaia ataka\nEta gora Euskadi (denek) Euskadi askatuta!\n(Kantatuz: «Gu gira...» ... Denak ateratzen dira... Musika)\nTripero, o Tripero!... Nun haiz, alfer tzarra!...\n(Agertuz, galtzen estekatzen ari) Hemen naiz nausia... Orai ez dugu beraz galtzen laxatzeko astirik ere ukaiten ahal...\nAdi-zak, Tripero... Gure aferak gaizki zohatzik hemen gaindi... Euskalduna dena gure menetik baztertzen ari duk.\nEz da ene falta, Monsieur Zingil... Miriku tzar horien falta da dena... Orai pentsatu dute mozkortzalen edaritik higuintzeko erremedioa... Ene kliantik hoberena Baionako ospitalerat ereman dute tratatzeko... Eta orai, ez du gehiago arnorik jastatzen ere...\nEntzun-zak, Tripero, behar duk beste ofizio bat hartu...\nZer nahi nauzu, berriz ere, fraile sar arazi!... Ez, ez, ez!... Ni, eman nezazu ostalero edo menttero, bainan ez dut beste ofiziorik onartzen.\nOhart hadi, Tripero, mundua ari dela bestelakatzen... Lehenago, nork ere pagatzen baitzuen barrika arno gehienik-eta, hura zukan pasatzen bozetan...\nBa, arrazoin duzu... Kontent naiz behin bederen aitortzen baitituzu ene merezimenduak. Nik eta arnoak eman ditugu kargutan, hainitz urtez, Euskal-Herriko deputatu eta jaun mera gehienak.\nBa, bainan, orai emaztek ere boza emaiten ditek, eta emazteak ere behar ditiagu bildu...\nBa, ari naiz frango polliki lanean heiekin ere... Lehenago guti ziren mozkortzen: Buhamesa batzu eta arrain saltzale batzu... Orai baditut klianta onak, jende handitan ere... Debruen «piztaxak» biltzen baitituzte zonbaitek kazinotan eta salun pollitetan.\nBon, Tripero, bainan hori ez duk aski... Leku hautako emazteak errexkienik bilduko ditiagu gureganat, euskara horieri galaraziz.\nBa, badakit hori aspaldi... Ni, neskatxa guzieri, erdaraz mintzatzen naiz beti, radioan bezala: Je t'aime chérie... Eta, badakit espainolez ere erraiten: Te quiero, mi amor... Bainan, ez dautate kasu handirik egiten... Aise hobeki ditut edari finekin enganatzen.\nBehar dik, hortan ere, jakin ofizioa... Neskatxa ergelenak dituk aisienik erdararat lerratzen... Hortako, behar dik ikasi behako batez ikusten, zoin diren neskatxetan ergelenak.\nNik ikusten ditut hemendik neskatxa frango... Denak kasik erdaraz ari baitira solasean... Nago, zoin ote den horietan ergela ez denik!\nHik, Tripero, konprenimendu ttipia duk neskatxetan... Hortakotz, hobe duk entseatzea emazte adinekoetan.\nAspaldi ohartua naiz nitaz jelos zirela... Zuhaur antxutan ibiltzeko, ni ardi zaharretarat igorri nahia zirela. Ez, ez dut holakorik onartzen.\nTripero tzarra, ez baduk obeditu nahi, igorriko haugu ifernurat, Tantaloren ondorat... Badakik Tantalo han nola dagon milaka urte hautan... Edateko dik bakarrik ur gazia eta jatekoa dik begi aintzinean, bainan sekulan ezin sar aho barnean.\nTantalo bai Tantalo... Ez da zuk diozun bezain malurus... Atzo azkenik, kontrabandan, iretsiak ditu hamar Pernod.\nUrde alfer usaindua... Oraikoan ez duk eskapurik... Haugi hunarat. Makilarekin bizkar hezurra hautsi-ta ezarriko haugu su laratzetik zintzilik... Zintzilik lepo zokotik.\nAi, ai, ai... Barka, Monsieur Zingil nausia, barka... Ez dut erranen gehiago holakorik... (Jalitzen dira tirahala)\nNeskatx euskaldunak, ta euskaldun guziak\nAgian Satanen erranak, ez dira guretzat egiak.\nMintzairak dirare Jainkoaren dohainak\nEuskara dezala mintza euskaldunak.\n(Sartzen da, gibeletik dituela gudariak... Etsaiaren zelatan dagotzi)\nGudari lagunak zaudete gorderik\nAdarmotzak dituk, pasatuko hemendik.\nHurbiltzen ari tuk, utz ditzagun sartzerat\nEta apaila zaizte, jauzi egiterat.\n(Gordetzen dira. Adarmotzak sartzen dira, kantuz... Gudariek irrintzinaka jauzi egiten diote gainerat... Guduka egiten da... Adarmotzak oro hiltzen dira edo ihesi joaiten... Bat, bisaia gordea, gelditzen da bizirik)\nBat duk bakarrik bizi, ez hunki jaun hori\n«A la Nobia» bego, ohoretzat niri.\n(Guduka izigarri bat egiten dute buruz buru, bere gorabeherekin, Otsoa eta Ganelonek... Noizbait, Otsoak, Ganelon ezartzen du zangopean eta puñala altxatzen dio, azken kolpearen emaiteko... Betbetan, Aztia agertzen da)\nEz Otsoa, ez zazula hil\nHorren odolean, eskurik ez ibil.\nEskatzen derautzut, grazi berezia\nGaldatzen dut enetzat, gizon horren bizia.\nNik hau ez hil behar, o bortxa dorpea\nBainan nola bazter, zuk egin galdea.\nFagore hau ez diot ein sekulan nehori\nZu zirelakotz jauna, dut eginen zuri.\nEskerrak Jaun errege, urrikaltzen baitzare\nGertakari hau beti, izain duzu ohore.\nLehoin bat bezala, badakizu gudukan\nBainan berdin on zira, bakezko lanetan.\nGudari lagunak, goazen apailatzerat\nAltxa mutilak-eta, denak etor pestarat.\n(Musika. Jalitzen dira, salbu Aztia)\nNigarrez jaun handia, eta belauniko\nApalki emaiten naiz, eskerren bihurtzeko.\nNik nola zorra paga, Jainko gizon zira-ta\nGaineko jaunak berak, zitzala sarista.\nGanelon xuti zaite, zaitzadan besarka\nOngi eginak saria, berekin derauka.\nBainan xo Ganelon, gorde-azu bisaia\nIkusten dut hor norbait, dabilala nahasia.\nO etsidura, o pena, o biziaren zama\nHil hurranean naiz, lagun nezazu, jauna.\nBatzuek diote Ganelon, hemen hil berri dela\nHori egia bada, ni ere hil nadiela.\nJaun Aztia errazu, errazu zer dakizun\nHemen zer gertatu da, zer gertatu egun?\nAndere printzesa, nik ez dakit hainitz\nJaun hunek dauzkizu aipaturen bi hitz.\n(Ganelonek bisaia agertzen du)\nGanelon... (Nigarrez, elgarri lotzen dira)\nAingerua sartzen da eta kantatzen du: «Bakearen urtxoa...». Kantu denboran, Ganelon eta Guriri ekartzen diote lehenik lore buketa bat, gero, mantalin xuri bat, gero alegia esposatzen, Aztiak benedikatzen ditu. Azkenean, jendea agurtuz emeki jalitzen dira.\n«Bakearen urtxoa, oi urtxo eztia,\nHegalez kurri zazu lur zabal guzia\nKontsola gerla pean dagoken jendea\nHilen haur ait'et'amak eta emaztia\nKolpatua errestan dabilan trixtia\nPresoner doakabe, hilik den bizia\nEz beha gau beltzari\nBainan bai izarren\nBakea dela zueri»\n«Bakearen urtxoa, jarraik bideari\nZure lili eztia eskainiz orori\nMintza zaite etzanik dagon eriari\nBihotza bero zozu xahar hoztuari\nEsperantza emozu kezkan den amari\nBere latza ken-ozu hilen ezkilari\n«Bakearen urtxoa, hemen zaite geldi\nLur hau da sakratua, deitzen da Euskadi\nZorte txar batek joak girare aspaldi\nDenak anaiak-eta bizi bi alderdi\nGerla da berrikitan pasa hemen gaindi\nEuskalduner urtxoa, otoi mintza bedi\nBainan bai izarreri\nBakea dela zueri.»\nJende maiteak huna bururatzen dela\nZuentzat muntatu dugun pastorala.\nPastorala hunek baitu erakaspen asko\nHemen eman dugu hetaz oroitzeko.\nGogoan har dezagun bake saindua\nEz dela armen bainan bihotzen fruitua.\nJainkoak erran dauku elgar maitatzeko\nHortarik baztertzeak ditu hiltzen asko.\nGizona bezala da edozoin populu\nHari ere zor zaio berdin errespetu.\nEuskaldunek denentzat galdatzen duguna\nBai bakea da eta bai askatasuna.\nGaiten beti denekin ibil eskuz-esku\nBainan gureak gure eta «gauden gu».\nAgian zauztegu denak ongi utzi\nGaizki erranik balitz, zatzue ahantzi.\nOrai agurtuko dugu gure ikurrina\nEta bururatuko gure gaurko lana.\nMusikarekin sartzen dira dantzari eta gudariak... Emaiten dute Ikurrin dantza... Ikurrina itzulikatzean, Otsoak botatzen du azken pertsua.\nO ikurrin sakratua, ibil hadi hegaldaka\nDenetan kanta zak, kanta Orreaga.\n(Denek jendea agurtzen dute)


Domekan itzaliko dira Apirilean Musika ekimenaren doinuak - Bergara - Goiena.eus\nDomekan itzaliko dira Apirilean Musika ekimenaren doinuak\nImanol Gallego 2015-04-23 17:45\nOrgano eskolako ikasleak.\nHamaikagarren urtez, apirilak doinu berezia izan du. Musika eskolak eta Udalak bultzatutako Apirilean Musika ekimenak herriko musikari gazteen jarduna eskolatik atera, eta herrian zehar zabaltzea lortu du.\nIpuin musikatua, elkartrukeak, dantza erakustaldiak, kontzertuak... ikasleek ikasitakoa erakutsi eta herrikideekin konpartitzeko aukera bikaina izan da. Hilaren 12an hasitako musika ziklo hori, baina, asteburu honetan amaituko da.\n'Arrain txikitxoa' ipuina\nMusika tailerreko ikasleek eta gitarra taldeak Zabalotegin Arrain txikitxoa ipuin musikatua taularatuko dute egubakoitzean 18:00etan. Ekintza horrekin, antolatzaileek musikara gerturatu nahi dituzte herriko gazteenak.\nOrgano ikasleen kontzertua\nGipuzkoan dagoen organo eskola bakarrak ere partu hartuko du musika zikloan. Bihar, 11:00etan, Sierbetako kaperan, bost ikaslek ikasitakoa herrikideei eskainiko diete. Bertan, Bach, Faure eta Lefebure-Wely konpositoreen lanak entzungo dira.\nIaz izandako arrakastaren ostean, domeka honetan Udal Bandak kontzertu didaktikoa eskainiko du Udal Pilotalekuan, 12:30ean.\nEmanaldi berezi horren helburua da musika entzuteaz gain bandako instrumentuak gertutik ezagutzea. Horretarako, bandako zuzendariaren laguntzarekin, haurrentzako errepertorio egokia izango duen emanaldia prestatu du bandak.


Agustin Unzurrunzaga: "Euskaldunoi dagokigu etorkinak gure artean integratzeko pausoak ematea" - Azpeitia - uztarria.eus\nUztarria 2005-03-03 12:03\nJakin-mina piztu zuen atzo Agustin Unzurrunzagaren hitzaldiak. Azpeitian ere etorkinen kopuruak gorantz egin du azken urteotan, eta Uztarriak kultur aniztasun hori nola bidera daitekeen argitzeko gonbidatu zuen SOS Arrazakeria elkarteko kidea.\nBi ideia azpimarratu zituen bereziki. Alde batetik, ezinbestekoa dela berdintasuna: "Oinarrizko eskubideak bermatu ezean, gaitza izango da etorkinei euskara ikasteko interesa piztea. Azken batean, bizimodu hobeago baten bila datoz Euskal Herrira eta ez gure herria edo gure kultura interesatzen zaizkielako. Euskaldunoi dagokigu etorkinak gure artean integratzeko pausoak ematea".\nBestetik, hurbilketa hori, guk egin beharreko lana dela: "Haiekin harremanetan jartzeko ahalegina egiten ez badugu eta arazoak azaltzeko gaitasun nahikorik ez badaukagu, alferrik izango da". Euskaldunok geure burua arriskuan daukagun giza taldea osatzen badugu ere, etorkinentzat eurak baztertzen dituen gizartearen zatia besterik ez garela gogorarazi zuen.\nUnzurrunzagaren ustez, integrazioa ez da inola ere akulturazioa; "bide horrek arazoak besterik ez ditu sortu leku askotan". Beraz, etorkinei ezin diegu euren kultura propioa albo batera utz dezaten eskatu.\nBiderik errazena, etorkinen seme-alabekin ahalegintzea izan daiteke. Egungo errealitatea ikusita, bi hizkuntzak irakastea beharrezkoa dela deritzo: "Berdinak izateko, biak ikasi beharko dituzte, guk biak erabiltzen ditugun heinean. Baina euren seme-alabak B eta D ereduetan sar ditzaten eragitea gure lana da". Dena den, zioen ezin dela lan guztia eskolaren esku utzi.


Kastoreen jardunak lau makal motzarazi ditu Atarrabian | Mancomunidad de la Comarca de Pamplona\nKastoreen jardunak lau makal motzarazi ditu Atarrabian\nInguru horretan egindako ikuskatze-lanaren ondoren, ikusi da lau zuhaitzek nolabaiteko arriskua dakartela segurtasunerako\nIruñerriko Mankomunitateak, Atarrabiako Udalarekin elkarlanean, kastoreen jardunak kalte egindako zenbait zuhaitz detektatu ditu herri horretako udal-igerilekuen eta Arreko Hirutasunaren arteko zatian, Ultzama ibaiaren eskuineko eta ezkerreko ertzetan.\nInguru horretan egindako ikuskatze-lanaren ondoren, eta pasealekuko erabiltzaileen segurtasuna bermatzeko helburuarekin, erortzeko nolabaiteko arriskua duten lau makal-ale moztea erabaki da. Moztutako enborrak zatikatuta utziko dira ibaiaren ertzean, kastoreek elikatzeko erabiltzen jarraitzeko aukera izan dezaten. Eta horrez gain, inguru horretako gainerako zuhaitzak babesteko, olioarekin eta hondarrarekin egindako nahastura bat aplikatuko zaie, zuhaitzetarako eta kastoreentzat “errespetuzkoa” den neurri bat.\nHalaber, udazkenean, kastoreen jarduna are biziagoa denean, jarraipena egingo da Iruñerriko Ibai Pasealekuaren ertzetan, zuhaitz guztien egoera egiaztatzeko.\nBabes Bereziko Erregimenean dagoen basa-espeziea\nKastore europarrarena da Ibai Parkearen garrantzia, faunaren bide natural gisa, eta bertan sartzen diren herrien konexioa agerian jarri duen espezieetako bat. Gainera, joan den urteko abenduaren 1az geroztik, Babes Bereziko Erregimenean dauden Basa Espezieen Zerrendan sartuta dagoen espeziea da (314. zenbakiko EAO, 2020ko abenduaren 1ekoa).\nKastore europarra Iberiar penintsulako espezie autoktonoa da, gehiegizko ehizaren ondorioz desagertu egin zena garai historikoetan. Ibaiko ekosisteman, espezie giltzarria da, ibaiertzeko landaredia dibertsifikatzea lortzen baitu, adin eta lodiera desberdinetako landaredi-zatiak sortuz, eta bai, zenbaitetan, hezegune txikiak eta egur hilaren pilak ere. Elementu horiek fauna-aberastasuna laguntzen dute –adibidez, anfibioak eta arrainak– eta mehatxupean dauden beste espezie batzuentzat oso habitat interesgarriak dira, hala nola, bisoi europarrarentzat.\nIruñerriko Mankomunitateak agindutako eta aurtengo urtearen hasieran ezagutzera emandako azterlan baten arabera, kastoreen 12 eta 14 familia-talde artean daude banatuta Iruñerriko Ibai Parkean. Zehazki, espezie horren presentzia Iruñea, Barañain, Arazuri, Burlata eta Atarrabia udalerrietan detektatu da.


Gasteizko Mugimendu Feministaren eraso sexisten aurkako protokoloa 6 urratsetan – Hala Bedi\n> Gasteizko Mugimendu Feministaren eraso sexisten aurkako protokoloa 6 urratsetan\nGasteizko Mugimendu Feministaren eraso sexisten aurkako protokoloa 6 urratsetan\nAugust 1, 2017 Erredakzioa InPress 1\nEraso sexistak definitu eta hauei nola aurre egin zehaztu du Mugimendu Feministak. Salaketetarako telefono zenbakia 688 718 701 izango da. Abuztuaren 9ko Egun Feministan parte hartzeko deia egin dute.\nGasteizko Jaietako atarian, Mugimendu Feministak eraso sexistei aurre egiteko protokoloa aurkeztu du. Erasoa bera definitzeaz gain, kasu ezberdinei aurre nola egin azaldu dute, besteak beste, telefono zenbaki bat jarriz eskuragai.\nMugimendu Feministaren protokoloa puntuz-puntu laburtu dugu Hala Bedin:\n1. Protokoloaren zergatia.\nSexismoa lehen lerroko oztopoko moduan ulertzen du Mugimendu Feministak eta jaietan gozatu ahal izateko, hau erditik kentzea beharrezkotzat jotzen dute. Jaietan erabiltzen diren aitzaki askoren aurrean (drogak, jaiak, gaueko ordu txikiak…), eraso bat ez duela ezerk justifikatzen gogoratu dute feministek.\n2. Eraso sexistaren definizioa.\nMugimendu Feministak horrela definitu du eraso sexista: “Eraso sexista bat fisikoa (edo ez) den eraso bat da, genero, sexu orientazioa edota itxura fisikoari dagozkion estandar sozialak ez betetzearen ondorioz ematen dena. Heteropatriarkatuaren zapalketa forma bat da, gure egunerokoan eta guneetan etengabe agertzen dena”\n3. Eraso sexisten kontra aritzeko protokoloa zertarako.\n“Modu seguru, horizontal eta askean harremantzeko espazioak” bilatu nahi ditu Mugimendu Feministak protokolo honekin; generoa, sexu orientazioa, itxura fisikoa, estetika… edozein izanda ere, pertsona guztiek jaiak modu askean bizitzea nahi dute.\n4. Eraso sexistei aurre egiteko erremintak.\nAutodefentsa Feminista. Hori da jaietan ere baliatuko dutena. Honek, Mugimendu Feministaren esanetan, “indarkeriaren errora jo eta indarkeria sexistarekin amaitzeko tresna, jarrera eta erreakzio guztiak barnebiltzen ditu”. Gainera, ahalduntze pertsonal zein kolektiborako estrategia bezala definitu dute hau: “indarkeria matxista deuseztatzeko eta honi aurre egiteko ez ezik, espazioaren jabetze praktika ere da”.\nAutodefentsa Feminista hiru puntutan desglosatuta:\n– AUTO: “Gu geu garelako gai eta ez dugulako salbatuko gaituen inor behar”.\n– DEFENTSA: “Legitimitate guztia dugulako eraso guztien aurrean erantzuteko”.\n– FEMINISTA: “Indarkeria matxistari errotik aurre egiteko modua”.\n5. Eraso baten aurrean zer egin\nEraso baten aurrean, honi aurre egiteko lau pauso egin behar dira. Jai eremu batean hauek lirateke urratsak:\n1. Erasotua izan den norbait hurbiltzen bada, lehentasun osoa honek dauka. Zerbitzatzen, musika jartzen … Dena bertan behera utzi behar da: erasotuak esaten duena entzun, lagundu eta babestu behar da.\n2. Norbait erasotua edo molestatua izaten ari dela ikusiz gero, erasotuari laguntza behar duen galdetu eta laguntza hau eskainiko zaio. Laguntzarik behar ez duela esanez gero, ez da tematu behar. Baietz esanez gero, ordea, jai gunearen arduradunari, zein mugimendu feministaren arduradunari, erasoaren berri eman behar zaio.\n3. Erasotzailea gunetik kanporatua izango da. Hasiera batean, hala egin dezala eskatuko zaio; ez badu egiten, jai gunetik kanporatuko du Mugimendu Feministak. Horretarako, aipatutako Autodefentsa Feministaz baliatuko dira, giza kate bat eginez horretarako. Erasoen kontrako kuña ere jarriko da jai gunean.\n4. Erasotuari, une guztietan zehar segurtasun gune bat eskaintzea garrantzitsua da. Mugimendu Feministako kideak beti egongo dira laguntzeko prest, arreta medikua izateko, salaketa bat jartzeko edota beste edozein gauzetan laguntzeko.\n6. Erasoaren erantzuna, jendarteratzea eta salaketa\nMugimendu Feministak elkarretaratzea deituko du erasoa gertatu eta hurrengo egunean: Andra Maria Zuriaren enparantzan izango da hau. Horretaz gain, erasoa salatzeko musika kuña eta sirena hotsak jarriko dituzte jai guneetan 00:00etan.\nErasoak salatzeko -ikusi edo jasandako erasoak- telefono zenbakia 688 718 701 izango da eta 24 orduak egongo da aktibatuta telefono hau.\nAbuztuak 9, Egun Feminista\nGasteizko Txosnetan, egun bakoitzak aldarrikapen bat izango du. Azkenengo urteetan bezala, Mugimendu feministak abuztuaren 9an ospatuko du Egun feminista. “Transzeledontzia Eguna” izena jarri diote egunari eta ekimen ezberdinak egogno dira jaietako azken egunean:\n13:30 Poteo musikatua Alde Zaharretik\n15:00 Bazkari feminista -Txartelak Txapelarri tabernan salgai-\n19:00 Sormen tailerra\nBideoa | Gasteizko Mugimendu Feministak egun feminista antolatu du abuztuaren 9rako\nInfo + https://t.co/1Ug8m8UgEE pic.twitter.com/EsJdZobwQw\n— Hala Bedi (@halabedi) July 26, 2017\n← PNV, PSE y PP rechazan una declaración institucional en apoyo al periodista de Hala Bedi multado con la Ley Mordaza\nBehin betiko itxiko dute Garoña →


Italian aurkitutako COVID-19 harrapatzen duen droga: 'I3C' deitzen zaio.\nBambino Gesù Haur Ospitalea: “Sars CoV-2 koronabirusa harrapatzen duen sendagaia aurkitu da,“ I3C ”izenekoa.\nBambino Gesù Haurren Ospitalea: "Sars CoV-2 koronabirusa harrapatzen duen sendagaia aurkitu da," I3C "izenekoa".\nCOVID-19 harrapatzen duen droga Italian aurkitu da: "I3C" deitzen zaio eta birusa zeluletatik irtetea eragozten du. Hau da, Bambino Gesù Haur Ospitaleko ikertzaileek genomaren sekuentziazioa eta COVID-19 infekzioa bultzatzen duten aldaera genetikoak identifikatzeko nazioarteko ikerketaren emaitza da.\nCell Death & Disease (Nature) aldizkarian argitaratutakoa I3C-ri buruzko ikerketaren\nCell Death & Disease (Nature) aldizkariak COVID-19ari buruzko nazioarteko ikerketa argitaratu du Giuseppe Novelli irakasleek (Tor Vergata Unibertsitatea - Nevadako Unibertsitatea, AEB) eta Pier Paolo Pandolfi (Turin Unibertsitatea - Nevadako Unibertsitatea, AEB) , Bambino Gesù Ospitalearekin (Erroma), Istituto Spallanzani (Erroma), San Raffaele Unibertsitatearekin (Erroma) eta AEBetako (Harvard, Yale, Rockefeller, NIH, Sinai mendia, Boston Unibertsitatea), Kanadakoarekin (Torontoko Unibertsitatea) eta Frantziako (INSERM Paris, Hôpital Avicenne) erakundeak.\nNazioarteko taldeak SARS-CoV-3 birusak kutsatutako zelulak utzi eta gorputzeko ehun guztietara zabaltzeko SARS-CoV-2 birusak behar zituen entzima klase bat identifikatu du (EXNUMX-ubiquitin ligases).\nProteina horiek berak antzeko eragina dute beste birus batzuetan, hala nola, ebola.\nIkertzaileek frogatu dute entzima horien maila handitzen dela gaixoen biriketan eta birusarekin kutsatutako beste ehun batzuetan.\nIkerketak proteina horiek kodetzen dituzten geneen alterazio genetiko arraroak ere identifikatu zituen nazioarteko partzuergoen kohorteetatik hautatutako gaixotasunaren forma larria duten gaixoen azpimultzo batean (1300 inguru): COVID Human Genetic Effort, Frantziako COVID Cohort Study Group, CoV-Contact Cohort eta Healthy Nevada Project.\nAlterazio horiek entzimen jarduera areagotzen dute eta infekzio-birusaren irteera bultzatzen dute.\nCOVID-19 infekzioa garatzen duten mutazio genetikoak Bambino Gesù Haur Ospitalean identifikatu dira: Antonio Novelli irakaslea buru duten Medikuntza Genetikako Laborategietako ikertzaileek, NGS-ren laguntzarekin - Next Generation Sequencing plataformak ikerketan matrikulatutako 130 gaixo italiarren (helduak eta pediatrikoak) genoma, birusa biderkatzeko prozesuan parte hartzen duten geneen (HECT, WWP1 eta NEDD4) aldaerak aztertuz.\nTaldeak frogatu du E3-ubiquitin ligasaren entzimen jarduera giza gorputzak ondo toleratzen duen konposatu natural batek inhibitu dezakeela, Indole-3 Carbinol (I3C) izenarekin ezagutzen dena eta, beraz, birusen aurkako moduan erabil daitekeela modu bakarrean. edo beste terapia batzuekin konbinatuta.\nI3C konposatuak kutsatutako zeluletatik birusaren irteera eta biderketa blokeatzen duela frogatu da in vitro.\nI3C azkar onar liteke, dagoeneko beste tratamendu batzuetarako erabiltzen baita, COVID-19 pazienteen eraginkortasuna frogatu ondoren.\nFondazione Roma kofinantzatutako ikerketak SARS-CoV-2ren bizitza zikloa arautzen duten mekanismo molekularrak ulertzen laguntzen du, eta berritasunak identifikatu eta garatzeko beharrezkoak diren ostalari-patogeno harremanak identifikatzeko bidea eman du birusen erreplikazioa oztopatzeko gai diren sendagaiak, haren transmisioa blokeatuz.\n"Txerto bat", dio Giuseppe Novelli irakasleak, "neurri profilaktikoa baino ez da.\nDroga probatu behar dugu Covid-19 pazienteekin egindako entsegu klinikoetan, sintoma larri eta balizko hildakoen agerpena ekidin dezakeen ala ez zorrotz ebaluatzeko.\nTratamendurako aukerak izateak, batez ere txertoa hartu ezin duten gaixoentzat, berebiziko garrantzia du gero eta bizitza gehiago salbatzeko eta osasun publikoaren egoera eta kudeaketa hobea lortzeko ".\n"Epe luzera pentsatu behar dugu", dio Pier Paolo Pandolfi irakasleak.\n“Txertoak, oso eraginkorrak diren arren, baliteke etorkizunean ez izatea, birusa mutatzen delako eta, beraz, borroka gehiago egiteko arma gehiago behar direlako.\nI3C-ren aurkikuntza garrantzitsua da, eta orain saiakuntza klinikoak hasi behar ditugu, izan dezakeen eraginkortasuna erakusteko.\nGarrantzitsua izango da ebaluatzea ea I3Ck infekzio fase akutua gainditu ondoren gaixo askok izaten dituzten konplikazio kliniko oso larriak murriztu ditzakeen.\nHau arazo garrantzitsu bat izango da datozen urteetan, eta hori kudeatu beharko dugu.\nBotiken ikerketan ere aurrera egin behar dugu, Covid-19rako eraginkorrak diren konposatu eta terapia osagarriak identifikatzeko eta etorkizunean izango ditugun beste birus batzuetarako.\nBambino Gesù Ospitalea eta Genovako Unibertsitatea: Infekzio birikoetako zelula amei buruzko azterketa\nKawasaki sindromea eta COVID-19, Perun dauden pediatrak Peruseko haurren kasu gutxi batzuk eztabaidatu dituzte\nBambino Gesù Haurren Ospitalearen webgune ofiziala\nItalian, New Yorkeko aldaeraren lehen kasua identifikatu zen: NY aldaera "B.1.526" izenez ezagutzen da\nCovid txertoa, Kubak 1.7 milioi biztanleko entsegu administrazioa hasteko


Châlons - Wikipedia, entziklopedia askea.\nCanton of Beaurepaire (en)\n45° 26′ 46″ N, 4° 55′ 53″ E / 45.4461°N,4.9314°E / 45.4461; 4.9314Koordenatuak: 45° 26′ 46″ N, 4° 55′ 53″ E / 45.4461°N,4.9314°E / 45.4461; 4.9314\nSaint-Sorlin-de-Vienne, Vernioz, Les Côtes-d'Arey, Monsteroux-Milieu, Montseveroux eta Assieu\n87 (%48.3) 93 (%51.7)\nChâlons Frantziako udalerri bat da, Isère departamenduan dagoena, Auvernia-Rhône-Alpeak eskualdean. 2013an 153 biztanle zituen.\n2007an Châlons udalerrian erroldatutako biztanleak 153 ziren. Familiak 58 ziren, horien artean 12 pertsona bakarrekoak ziren (12 bakarrik bizi ziren gizonak), 19 seme-alabarik gabeko familiak ziren eta 27 seme-alabak dituzten bikoteak ziren.\n2007an 69 etxebizitza zeuden, 57 familiaren etxebizitza nagusia ziren, 9 bigarren erresidentzia ziren eta 3 hutsik zeuden. 64 etxeak ziren eta 4 apartamentuak ziren. 57 etxebizitza nagusietatik 47 bere jabearen bizilekua ziren, 8 alokairuan okupaturik zeuden eta 3 doan lagata zeuden; 2 etxek bi gela zituzten, 7 etxek hiru zituzten, 17 etxek lau zituzten eta 32 etxek bost zituzten. 52 etxek euren parking plaza propioa zuten azpian. 17 etxetan ibilgailu bat zegoen eta 37 etxetan bat baino gehiago zituzten.\nChâlons udalerriko biztanleria-piramidea 2009an .\n2007an lan egiteko adina zuten pertsonak 103 ziren, horien artean 74 aktiboak ziren eta 29 inaktiboak ziren. 74 pertsona aktiboetatik 67 lanean zeuden (42 gizon eta 25 emakume) eta 7 langabezian zeuden (3 gizon eta 4 emakume). 29 pertsona inaktiboetatik 7 erretiraturik zeuden, 13 ikasten zeuden eta 9 "bestelako inaktibo" gisa sailkaturik zeuden.\n2009an Châlons udalerrian 60 unitate fiskal zeuden, 166 pertsonek osaturik. Pertsona bakoitzeko diru-sarrera fiskalaren mediana urteko 21.509 euro zen.\n2000. urtean Châlons udalerrian 9 nekazaritza-ustiategi zeuden, 244 hektarea erabiltzen.\nMultimedia: Chalon (Isère)\nOrriaren azken aldaketa: 10 azaroa 2020, 17:02.


Koronabirusak Udalaren lan sistema berrantolatzea ekarri du - Noticias de Gipuzkoa\nKoronabirusak Udalaren lan sistema berrantolatzea ekarri du\nm. aranburu 28.03.2020 | 00:08\nIazko Beasaingo Loinatz jaietako irudian, kuadrila bat haien kamiseta moratuekin.\nbeasain – Ezohiko egoera honetan, Beasaingo Udal gobernuak Aitor Aldasoro alkatea buru, aurrera begira programatutako edo antolatzear zeuden hainbat ekitaldi airean geratzeko arrisku horren aurrean adierazi du osasun krisi honek sortutako egoeraren baitan erabakiko direla: "Loinatz jaiak ez dira etenda geratuko koronabirusak hortara behar-tzen ez gaituen bitartean. Ez dira ohiko Loinatz jaiak izango ekitaldi eta artisten kontratazioak geratuta daudelako baina jaiak berrantola-tzeko herriko elkarte eta eragileekin batera birsortu egin beharko dira Loinatz jaiak".\nHorrez gain, egoera honek Udalaren lan sistema berrantolatzea ekarri du. Pertsonen zirkulazioa murriztu eta distantzia sozialak babes neurri bezala ezarrita, Udalaren arreta pertsonala eten egin da, eta telefonoz zein idatziz dira Udalarekin harremanetan jartzeko bideak: 943 028050 zenbakira deituz eta udala@beasain.eus helbide elektronikora idatziz.\nEgoera honek baldintzatuta beste hainbat neurri ere hartu behar izan dituzte beasaindarrek, hala nola, Udalaren komunikazioa moldatu ere egin da eta web orria, Beasain aplikazioa eta sare sozialak bihurtu dira informazioa zabaltzeko tresnak. Udal eraikinak itxita daude, baina lanean jarraitzen dute Udaltzaingoak, garbiketako langileak (kaleak eta joan-etorri handieneko lekuak desinfektatzen), eta brigadako langileak.\nUdaltzaingoa berrantolatu egin da asteko zazpi egunetan udalerriko zaintza lanak indartzeko. Segurtasun neurri guztiak hartuta, distan-tzia sozialak mantenduz eta babeserako baliabideak erabiliz lanean jarraitzen dute eta egunotan salaketak eta isunak jartzen hasi dira.\nGainontzeko udal langileak etxetik telelana egiten ari dira. Udaleko bilerak, komunikazioak eta oro har harremanak telematikoki burutzen ari dira. Martxoan ez da Udalbatzarik izango eta apirilekoari dagokionez Udal gobernua gaiak lantzen ari da normaltasunez telematikoki, udal jarduna ez eteteko. Gainera, alkatea etengabeko harremanean dago udal zerbitzuekin, udalerriko hainbat eragileekin, osasun agintariekin, segurtasun sailarekin eta informazioa Udal alderdietako bozeramaileei helarazten.\nDekretu aginduz bertan behera geratu ziren ostalaritza eta gizarte jarduera guztiak, baita ere azoka eta udal agendan zeuden ekitaldiak. Alarma egoerak dirauen artean hala mantenduko da: gutxienez apirilaren 11ra arte Udalak itxita ditu udal azpiegitura eta aretoak. Kasuan kasuko irtenbideak ematen ari, hala ere. Azokaren kasuan adibidez, zenbait ekoizleen produktuak babespeko etxeetako bizilagunei bideratu zaizkie.\narrisku egoera Lehen unetik 80 urtez gorako herritarrak eta etxe babestuetako bezeroekin harremana mantentzen du telefono bidez Udalak. Astean bitan deitzeko konpromisoari eusten dio eta lan hori bideratzeko ongizateko langileez gain beste sail batzuetako langileekin indartu da egiteko hau. 360 dei inguru egiten dira eta eskaerak luzatu dituzten bi kasu bakarrik atzeman dira oraingoz.\nArangoiti egoitzan dauden 90 egoiliar eta etxez etxeko laguntza jaso-tzen duten hamalau pertsona ere arreta bereziz jarraitzen ditu Udalak. Koronabirusa duten bi kasu berri atzeman dira aste honetan, gainera, eta protokoloa zorrotz jarrai-tzen ari dira bertan.\nMartxoan ez da Udalbatzarik ospatuko, baina Udal Gobernuak lanak hasi ditu apirilekoari begira


2014 urria | Xehe\nEuskaldunon Egunkaria sortu berritan, Agiña izeneko baten hitzez eta Juan Ramon Azpitarte Imuntzoren musikaz osatutako Hor dago Egunkaria kanta plazaratu zuten Imuntzo eta Belokik (“Jo ezak!”, 1991, Elkar) . Periodiko hura bortxaz hil eta hamaika urte eta erdira haren arduradunen kontrako auzibide guztiak itxi direnean, Agiña berak kanta izatera iritsi litekeen batentzako Hor datza Egunkaria hitzak idatzi ditu. Lehena eta bigarrena, biak doaz hemen azpian egileak idatzirik utzi...\nIpar Irlanda, gerra bereziaren laborategia: 1985ko Larrun hura\nJoan den astean plazaratu baitugu ARGIAn “Magia beltza Ipar Irlandako gerran, ingelesen eskutik“, 1985ean argitaratutako Larrun zahar haren oihartzunak biziberritu dizkigu. Digitalizatu gabe eta Interneten eskuratu ezinik, paperezko artxibategietan datza lurperaturik 1985ean ARGIA egiten genuen taldeak sei-hilabetekari aparte bezala sortu genuen Larrun haren aleak. Lehenbizikoak Eustakio Mendizabal Txikia zekarren azalean, bigarrenak Ipar Irlandan ingelesek antolatutako gerra...\nEbola: Hanburgon ‘betiko tratamenduek’ sendatu duten gaixoaren ikasgaia\nPosted in Nazioartea, Osasuna\nAsko dira Ebola birusak gaixotuta bizirik atera direnak. Hanburgoko (Alemania) Eppendorf ospitalean sendatu denaren kasua, ordea, oso ondo dokumentaturik geratu da eta eritasun beldurgarriaren aurrean erabili beharreko estrategiez eztabaidatzeko aukera ematen du. Ikusi zergatik. Ebolaren kontrako txertoa aurkitzea omen da, esaten digute osasun arduradun nagusiek, gaixotasunari atea ixteko gakoa. Frantsesezko Wikipediaren sarrera honetan irakur daitezke zientzialariek aurkitu nahi duten...\nIKko militanteak mintzo: “Génération des autonomistes basques”\nPosted in Hedabideak, Historia, Politika, Zinema\nFR3 kate publiko frantsesak eskaini du dokumentala astelehen gauean: “Génération des autonomistes basques“. 51 minutuko bideoa dagoenekoz Youtuben ikus daiteke eta bertan beren militantziaren lekukotasuna eskaintzen dute Iparretarrak erakundean aritutako ekintzaileek. IKko kideez gain dauden beste lekuko bakarrak dira erakunde beraren inguruko Herri Taldeetakoak izanak eta Frantziako Gobernuaren hiru goi funtzionario. Zuberoa, Nafarroa Beherea eta Lapurdin azken 40 urteotan...


Fiskaltzak ez du nahi herri akusaziorik Zaldibarko zabortegiaren auzian | Gizartea | Berria\nFiskaltzak ez du nahi herri akusaziorik Zaldibarko zabortegiaren auzian\nEpaitegiak hainbat entitate onartuak ditu herri akusazio gisa. Fiskaltzak helegitea jarri du erabaki horren kontra, baita Verter Recyclingek ere\nZaldibarko zabortegian (Bizkaia) ingurumenaren aurka deliturik egin ote den ikertzeko kausan hainbat entitate herri akusazio gisa onartu zituen Durangoko Instrukzioko 1. Epaitegiak urtarrilaren amaieran. Baina BERRIAk jakin ahal izan duenez, fiskaltzak ez du ez herri akusaziorik, ez akusazio partikularrik nahi auzian, eta horren aurkako helegitea jarri du gainera. Verter Recycling 2002 SM zabortegiaren jabeak ere prozedura judizialetik kanpo nahi ditu entitate guztiak, Joaquin Beltran luiziaren ondorioz oraindik desagertuta dagoen langilearen senideak izan ezik. Horiek dira akusazio partikularra.\nHain zuzen ere, herri akusazio dira GuraSOS elkartea, Euskal Herriko Eskubide Sozialen Gutuna, Zaldibarko, Ermuko (Bizkaia), Eibarko eta Elgetako (Gipuzkoa) udalak; Interbiak Bizkaia SA sozietatea, eta Allianz Seguros. BERRIAri adierazi diotenez, erabakiaren kontra daude.\nZaldibar Argituk eta Eskubide Sozialen Gutunak joan den astean jakinarazi zutenez, dirua bilduko dute prozedura judizialaren gastuei aurre egiteko. Herritarrengana joko dute laguntza ekonomiko eske, aurrean duten «lan eskergarako» baliabideak lortu nahian. Herri akusazioa osatzen duten elkarte horiek talde juridikoa eratu dute jadanik, eta lanean hasi da «erantzukizunak» argitu eta «egia eta justizia» erdiesteko asmotan.\nBestalde, Sofia Sanchez Ortega instrukzioaren epaileari laguntzaile bat jarri diote. Iturri juridikoek orain aste batzuk kazeta honi esan ziotenez, epaileak aspalditik egina zuen baliabide gehiago edukitzeko eskaera.\nGaur egun, bi auzibide daude zabalik Durangoko lehen instrukzioko epaitegian: lehenengoa da ingurumenaren kontrako ustezko delitu batengatik; bigarrenak, berriz, langileen aurkako delitua egin ote den ikertuko du.